Canllaw digwyddiadau - Bute park\nBydd yr adran hon o'r wefan yn helpu trefnwyr i gynnal digwyddiadau'n ddiogel.\nMae cynllunio a threfnu da yn hanfodol er mwyn cynnal digwyddiad sy'n ddiogel a hwylus.\nCymerwch olwg ar y canllaw A i Y hwn i’ch helpu i gyflwyno eich cais am ddigwyddiad. Rydym wedi ceisio cysylltu’r holl adrannau i'ch helpu i ddod o hyd i'r wybodaeth sydd ei hangen arnoch.\nFe welwch hefyd ddolenni i dudalennau priodol ar wefan Yr Awdurdod Gweithredol Iechyd a Diogelwch.\nAdrodd am Ddigwyddiad\nCyn eich digwyddiad dylech ddatblygu gweithdrefnau i staff a gwirfoddolwyr eu dilyn rhag ofn y bydd digwyddiad sy'n gysylltiedig â'r parc.\nDylid adrodd am ddigwyddiadau wrth Staff Parc Bute cyn gynted â phosibl fel y gellir dwysáu'r sefyllfa os oes angen.\nGall digwyddiadau amrywio, er enghraifft:\ntywydd gwael yn sydyn\npibellau dŵr yn byrstio\ndifrod i goed\ndigwyddiad â'r bolardiau\nGweler Cysylltu â'r Parc\nGweler Cynlluniau mewn Argyfwng\nGweler Ffurflen Adrodd am Ddigwyddiadau\nCanllawiau'r Awdurdod Gweithredol Iechyd a Diogelwch\nAdroddiad Digwyddiad Bolardiau\nCyn eich digwyddiad dylech ddatblygu gweithdrefnau i staff a gwirfoddolwyr eu dilyn rhag ofn y bydd mater yn codi sy'n gysylltiedig â'r parc.\nOs digwydd problem â bolardiau, rhaid i chi adrodd hyn wrth Dîm Parc Bute yn syth gyda ffotograffau fel y gellir uwchgyfeirio’r sefyllfa os oes angen.\nMae canllaw ar gael ar weithredu Bolardiau Parc Bute yn ddiogel\nLlenwch adroddiad ar achos, mae'n hanfodol bod y wybodaeth ganlynol yn cael ei chofnodi:\nEnw'r person sy'n cofnodi’r achos:\nCyfeiriad y gyrrwr/cwmni\nRhif ffôn symudol y gyrrwr\nRhif cyswllt y cwmni\nMath a model y cerbyd\nEnw’r cwmni yswiriant\nTynnwch luniau yn dangos y difrod i'r bolard a'r cerbyd\nRhowch fanylion cyswllt unrhyw lygad-dystion.\nSylwch: Mae isafswm ffi weinyddol o £50+TAW yn dilyn problem â bolardiau. Codir anfoneb ar gyfer costau adenilladwy i dalu am unrhyw waith atgyweirio a chostau galw allan.Dylid rhoi gwybod i staff Parc Bute am unrhyw achosion cyn gynted â phosibl:\nGweler Cysylltwch â'r Parc\nGweler Ffurflen Adrodd am Achosion\nGweler Ymateb i Arllwysion\nMae hyn yn berthnasol i bob digwyddiad ac mae'n cynnwys y rhai lle mae tocynnau a werthir yn cynnwys darparu alcohol, darparu alcohol yn gyfnewid am arian neu ddarparu alcohol yn rhad ac am ddim.\nCyfeiriwch at fanylion trwydded safle safonol y safle a roddir yn Gweithgaredd Trwyddedadwy os ydych yn bwriadu darparu alcohol o far neu gan arddangoswyr mewn cynwysyddion gwerthu trwyddedig ar gyfer yfed oddi ar y safle fel poteli ac ati.\nRhaid cyflwyno Atodlen Weithredu i Heddlu De Cymru nid llai na 56 diwrnod cyn y digwyddiad.\nBydd Heddlu De Cymru yn cadarnhau unrhyw amodau penodol sy'n berthnasol i'ch digwyddiad gyda chi ar wahân.\nChi fel Trefnydd y Digwyddiad sy'n gyfrifol am gadarnhau amodau'r drwydded a fydd yn berthnasol i'ch digwyddiad penodol a sicrhau y cedwir yn gaeth at holl amodau'r drwydded.\nMae’r tâl am yr ymweliadau trwyddedu wedi ei seilio ar alwad o 4 awr man lleiaf ac ar benwythnosau y gyfradd yw £24/awr+TAW\nEfallai y bydd aelod o'r Cyngor yn ymweld â chi i sicrhau bod telerau ac amodau eich trwydded yn cael eu cynnal.Cyswlltwch â’r Panel Cyswllt Digwyddiadau\nGweler Safonau Masnach\nAmserlen Gynhyrchu a Rhestr Gerbydau\nDylai pob digwyddiad ddarparu Amserlen Gynhyrchu a Rhestr Gerbydau gyda lefel briodol o fanylder ar gyfer cyfnod llawn y digwyddiad. Yn dibynnu ar raddfa neu gynllun eich digwyddiad, bydd angen lefel benodol o reoli traffig.\nDylai eich Rhestr Ddigwyddiadau a Cherbydau gwmpasu'r HOLL weithgareddau allweddol fydd ar y safle o'r adeg y byddwch yn cymryd meddiant i'r adeg y byddwch chi/eich seilwaith diwethaf yn gadael. Yn bwysig, rhaid iddi nodi pa gerbydau (math a maint) sy'n mynd i mewn i'r parc a pha bryd.\nMae'r Atodlen hon yn ein galluogi i ddeall eich digwyddiad yn gywir ac, os oes angen, archebu cymorth Goruchwylydd Safle priodol.\nDylid cynnwys drafft gyda'ch Cais Rhan 1.\nCofiwch, oherwydd digwyddiad rheolaidd y Park Run (tua 600 o redwyr yr wythnos ar gyfartaledd) http://www.parkrun.org.uk/cardiff/course/ ni ellir symud cerbydau y tu mewn i Barc Bute rhwng y bont mynediad i gerbydau a phen uchaf Cae Cooper rhwng 09.00 a 09.45am ar Ddydd Sadwrn.\nSylwch na chaniateir newidiadau yn eich rhestr ddigwyddiadau/cerbydau heb ganiatâd o flaen llaw a chael y gwaith papur perthnasol.\nMynediad i safle eich digwyddiad\nGweithredu eich Cynllun Rheoli Traffig\nDiogelwch, Stiwardio ac ADD\nOs cynigir bod eich digwyddiad yn cynnwys anifeiliaid, bydd angen i chi ystyried materion penodol sy'n ymwneud â lles anifeiliaid a diogelu iechyd y cyhoedd.\nDylid cynnwys manylion unrhyw atyniadau anifeiliaid anwes/trin anifeiliaid yn eich asesiad risg digwyddiad. Rhaid darparu cyfleusterau golchi dwylo addas.\nSicrhewch fod unrhyw berchnogion/pobl trin anifeiliaid yn cydymffurfio â gofynion Deddf Lles Anifeiliaid 2006. Yr e-bost cyffredinol ar gyfer ymholiadau clefydau trosglwyddadwy yw surveillance.requests@wales.nhs.uk\nNi chaniateir i stondinau roi anifeiliaid anwes (pysgod aur ac ati) i’w gwerthu na’u rhoi’n wobr.\nCyswllt Panel Cyswllt Digwyddiadau\nMae rhai o safleoedd y digwyddiadau mewn ardaloedd archeolegol sensitif e.e. yn rhan ddeheuol Parc Bute.\nDylech ddyfynnu lleoliad unrhyw bolion baneri a goleuadau eich gŵyl ac ati ar eich Cynllun Safle i'w cytuno o flaen llaw.\nHolwch Reolwr Digwyddiadau'r Parc os ydych yn cynnig gwneud unrhyw waith cloddio yn ymwneud â'ch digwyddiad. Rhaid i Reolwr Digwyddiadau'r Parc roi caniatâd o flaen llaw ar gyfer cloddio (ni fydd yn briodol gofyn i Oruchwyliwr y Safle am hyn) ac efallai y bydd angen briff gwylio archeolegol. Gellir trefnu hyn cyn belled â bod digon o rybudd o flaen llaw.\nTrefnydd y Digwyddiad sy'n gyfrifol am sicrhau bod yr holl drefniadau arlwyo yn cydymffurfio â:\nRheoliadau Hylendid Bwyd (Cymru) 2006 - (fel y nodir yn Rheoliad yr UE 852/2004)\nRheoliadau Bwyd Cyffredinol 2004 (fel y'i diwygiwyd) – (fel y nodir yn Rheoliad yr UE 178/2002)\nMae'r Cyngor yn ei gwneud yn ofynnol i fusnesau bwyd sy'n mynychu digwyddiadau ar eu tir gydymffurfio'n gyffredinol. Golyga hyn y dylai fod ganddynt sgôr hylendid o 3 seren o leiaf. Mae'r cynllun sgorio hylendid bwyd yn rhoi sgôr o 5 i 0 i fusnesau, a gaiff ei harddangos ar eu safle ac ar-lein. Mae grym cyfreithiol i’r cynllun yng Nghymru a Gogledd Iwerddon ond mae arddangos y sticer sgôr yn wirfoddol yn Lloegr. Gellir gwirio sgoriau yma.\nY llogwr sy’n gyfrifol dros sicrhau bod pob masnachwr bwyd trydydd parti wedi cael sgôr hylendid bwyd o 3 o leiaf yn unol â’r Polisi Diogelwch Bwyd Cydymffurfio’n Gyffredinol. Mae arlwyno’n cynnwys:\nArlwyo cyhoeddus / gwesteion\nArlwyo Pobl Bwysig\nStondinau ac arddangoswyr bwyd\nBarau (unedau symudol ac adeiladau dros dro ar y safle)\nDylid darparu'r wybodaeth ganlynol yn Rhan 2 eich ffurflen gais digwyddiad:\nEnw'r Uned Arlwyo (cofrestredig)\nEnw'r Uned Arlwyo (enw masnachu os yw'n wahanol i'r uchod)\nCod Post Cofrestredig\nDolen at y sgôr Drwy’r Asiantaeth Safonau Bwyd\nEnw a manylion y person ar y safle sydd â chyfrifoldeb cyffredinol dros wirio bod unedau arlwyo yn cydymffurfio â’r sgôr seren.\nBydd y rhestr a ddarperir yn cael ei gwirio gan Swyddog Digwyddiadau Parc Bute cyn eich digwyddiad. Ni ellir gwneud unrhyw newidiadau i'ch trefniadau arlwyo heb ganiatâd ymlaen llaw a gwaith papur perthnasol yn ei le.\nMae'r llogwr yn gyfrifol am wirio'r sgoriau ar gyfer pob uned bythefnos cyn y digwyddiad er mwyn sicrhau bod y sgôr yn gyfredol ac yn uwch na 3 seren gan y gall pethau newid.\nBydd cynrychiolydd y lleoliad yn cadarnhau enw a sgôr pob uned wrth gyrraedd y safle. Mae’n bosibl na chaniateir i unedau na allant ddangos tystiolaeth o'r sgôr ofynnol sy’n o leiaf 3/5 ddod i mewn neu efallai y cânt eu hatal rhag masnachu ar y safle.\nGall Swyddog Iechyd yr Amgylchedd archwilio cyfleusterau arlwyo a ddarperir mewn digwyddiadau cyhoeddus ar unrhyw adeg. Gwrthodir mynediad i unedau arlwyo symudol nad ystyrir eu bod yn dderbyniol gan y Gwasanaethau Amgylcheddol i'r Parc.\nNid yw'r Cyngor yn derbyn unrhyw gyfrifoldeb nac atebolrwydd am ganslo neu gau'r digwyddiad, na chau unrhyw unedau arlwyo unigol, oherwydd diffyg cydymffurfio â chyfarwyddiadau a gyhoeddwyd gan Swyddog Iechyd yr Amgylchedd.\nMae Rhestr Wirio Arlwyo Awyr Agored ar gael i'ch helpu er mwyn sicrhau bod eich busnesau bwyd yn gweithredu at y safonau hylendid uchaf drwy gydol y digwyddiad. Mae'r rhestr wirio hon yn seiliedig ar Ganllawiau Sefydliad Siartredig Iechyd yr Amgylchedd ar gyfer Digwyddiadau Arlwyo Awyr Agored. Trefnydd y Digwyddiad sy'n gyfrifol bod pob arlwywr yn cael rhestr wirio contractwr ac yn cael gwybod am y Telerau ac Amodau a nodir yn y llawlyfr hwn, ac yn cydymffurfio â nhw. Dylech weithio drwy'r rhestr wirio a sicrhau bod popeth yn ei le gennych cyn y digwyddiad.\nMae Gwasanaethau Rheoliadol a Rennir y Cyngor yn dymuno annog a hyrwyddo rhoi bwyd ar gael sy'n iachus ac o ansawdd maethol uchel.\nRhaid i bob uned arlwyo symudol ddarparu biniau sbwriel wrth ymyl eu hunedau y mae'n rhaid eu gwagio'n rheolaidd yn ystod digwyddiad.\nGofynion golchi dwylo ar gyfer busnesau bwyd sy'n gweithredu mewn digwyddiadau:\nUnedau teal gyda dŵr sy’n llifo: pob arlwywr; manwerthwyr sy'n cynnig bwyd agored risg uchel, parod i’w fwyta fel pastai cig, caws, hufen iâ, cigoedd wedi'u coginio ac eitemau deli tebyg, pysgod cregyn wedi'u coginio ac ati, manwerthwyr cig / pysgod / dofednod amrwd; pawb sy'n darparu darnau blasu gan y bydd bwydydd agored a thrin â dwylo.\nBowlen o ddŵr (rhaid cael mynediad at ddŵr poeth a gallu ei ailgyflenwi'n rheolaidd er mwyn osgoi cawl o facteria): manwerthwyr bwydydd agored risg isel fel melysion, bara, bisgedi ac ati.\nMynediad cymunedol at gyfleusterau golchi dwylo: manwerthwyr yr holl fwydydd wedi'u pecynnu lle nad oes dadlapio/torri ac mae’r cynnyrch yn cael ei werthu wedi'i lapio a'i selio fel y cyrhaeddodd ar y safle.\nRhaid bod cynnyrch golchi dwylo gwrth-facteria a ffordd addas o sychu dwylo, megis tyweli papur.\nGweler Cymorth ELP\nGweler Gweithgaredd Trwyddedadwy\nArwyddion Modd Digwyddiadau\nMae gan Barc Bute stoc o arwyddion diogelwch dwyieithog y gellir eu defnyddio ar draws y safle pan fydd y parc mewn 'modd digwyddiadau'. Mae hyn er gwybodaeth i ddefnyddwyr y parc a staff a gyrwyr y digwyddiad.\nMae'r arwyddion yn ddwyieithog a byddwn yn darparu map yn dangos i chi lle y dylid eu gosod. Trafodwch osod yr arwyddion gyda Rheolwr Digwyddiadau'r Parciau a/neu Oruchwyliwr y Safle.Anfonwch aelod o'ch tîm i gasglu'r rhain o Ganolfan Ymwelwyr Parc Bute. Dylid casglu'r arwyddion a'u dychwelyd ar ddiwedd eich digwyddiad.\nArwydd Lliw’r Arwydd\nNifer sydd ar gael\n5mya Gwyn 3\nStopiwch ac Arhoswch Coch 2\nGofal Cerddwyr Coch 5\nSafle'r Digwyddiad (saeth i’r chwith) Coch 2\nSafle'r Digwyddiad (saeth i’r dde) Coch 1\nGofal cerbydau digwyddiadau Gwyrdd 2\nLlwybr o’ch blaen wedi cau Gwyrdd 4\nGwyriad (saeth i’r chwith) Gwyrdd 1\nGwyriad (saeth i’r dde) Gwyrdd 2\nGwyriad (saeth ddwbl) Gwyrdd 4\nGweler Rheoli Traffig\nTrefnydd y Digwyddiad yn unig sy'n gyfrifol am sicrhau bod cynnwys yr asesiad risg sy'n benodol i'r safle ac i’r digwyddiad yn addas ac yn ddigonol ac am sicrhau bod y mesurau lliniaru yn yr asesiad risg yn cael eu dilyn.\nMae Templed Asesu Risg ar gael a dylai Asesiad Risg gynnwys gweithgarwch yn ystod y broses gosod a chlirio yn ogystal â'r gweithgareddau sy’n digwydd yn ystod y digwyddiad ei hun.\nMae gwybodaeth sy'n benodol i safle ar gael yn yr adran "Beth mae Rheolwr y Lleoliad wedi rhoi gwybod i chi yn ei gylch ac a allai effeithio ar eich cynllunio a rheoli adeiladu?" Cynllun y Cyfnod Adeiladu ar gyfer safle eich digwyddiad.\nChi sy'n gyfrifol am sicrhau bod gan eich is-gontractwyr asesiadau risg addas a digonol hefyd.\nRhaid i'r Asesiad Risg fodloni'r meini prawf sydd yn y rhestr wirio isod.\nPriodol a phenodol i'r amgylchiadau\nNodi'r holl risgiau perthnasol\nDigonol wrth ystyried y risgiau – mwy o sylw i risgiau uwch\nYn ystyried pob grŵp o bobl sy'n agored i'r risg (gweithwyr unigol a gweithwyr shifft ac ati)\nYn seiliedig ar gyngor arbenigol, os oes angen\nYn seiliedig ar dystiolaeth\nCael ei chyfleu'n ddigonol drwy eich tîm\nCael ei gweithredu a'i dilyn bob amser\nSylwch fod rheoli risg yn parhau i fod yn gyfrifoldeb ar Drefnydd y Digwyddiad bob amser, gall Cyngor Caerdydd ddarparu cyngor a chymorth ond nid yw'n derbyn unrhyw gyfrifoldeb nac atebolrwydd am risgiau a chanlyniadau o ganlyniad i'ch digwyddiad.\nAsesiad Risg Tân\nRhaid cyflwyno Asesiad Risg Tân addas a digonol i’r Panel Cyswllt Digwyddiadau nid llai na 4 wythnos cyn y diwrnod cyntaf y bydd y digwyddiad ar agor ar gyfer busnes.\nRhaid i'r Asesiad Risg Tân gael ei gynnal gan berson cymwys sydd â phrofiad a chymwysterau diogelwch tân addas.\nMae’r eitemau o ddiddordeb arbennig yn cynnwys (ond nid ydynt yn gyfyngedig i):\nCynllun gadael safle\nCyfrifiadau capasiti diogel ar gyfer arena'r digwyddiad fel endid\nCyfrifiadau capasiti diogel ar gyfer rhannau penodol o arena'r digwyddiad (e.e. pebyll mawr neu ardaloedd caeedig eraill)\nRhaid cydymffurfio â’r mesurau i sicrhau capasiti diogel\nUnrhyw weithgareddau neu nodweddion risg tân uchel (e.e. pyrodechnegau, cyfleusterau arlwyo masnachol)\nMynediad i gerbydau argyfwng\nGweler Tân gwyllt\nGweler Asesiad Risg\nGweler Effeithiau Cynhyrchu Arbennig a Gweithgarwch Peryglus\nGweler Panel Cyswllt Digwyddiadau\nGweler Panel Cyswllt Digwyddiadau - Dogfennau\nGallwn roi caniatâd i godi baneri (neu arwyddion hysbysebu) dros dro ar gyfer digwyddiadau penodol.\nGellir arddangos baneri dros dro yn cyhoeddi digwyddiadau lleol o natur elusennol, diwylliannol, addysgol, gwleidyddol, cymdeithasol, hamdden neu grefyddol.\nMae angen caniatâd hysbysebu ar gyfer baneri dros dro i hysbysebu digwyddiadau masnachol a gellir cael y caniatâd gan yr Awdurdod Cynllunio Lleol, drwy eu proses ymgeisio safonol.\nDim ond digwyddiadau sy'n cael eu cynnal ym Mharc Bute neu yng Ngerddi Sophia y gellir eu derbyn.\nRhaid i Drefnydd y Digwyddiad sicrhau bod yr holl ddeunydd hysbysebu yn cydymffurfio â'r canllawiau cynllunio ar hysbysebion dros dro:\nRhaid i bob baner fod yn ddwyieithog yn unol â Pholisi’r Gymraeg.\nNi ddylid codi baneri yn gynharach na 28 diwrnod cyn y digwyddiad\nCaniateir baneri am uchafswm o 4 wythnos.\nRhaid tynnu baneri o fewn 24 awr wedi diwedd y digwyddiad\nNi ddylid goleuo baneri\nRhaid i faneri gynnwys eich hunaniaeth brand a'ch manylion cyswllt\nMae’r lleoedd ar gael ar sail y cyntaf i'r felin ac ni ellir darparu ar gyfer pob cais.\nRydym yn ei gwneud yn ofynnol bod pob baner yn ddwyieithog o dan Safonau’r Gymraeg felly rydym yn caniatáu naill ai:\nDwy faner o hyd at 0.6m2 ochr yn ochr (un Gymraeg ac un Saesneg)\nUn faner ddwyieithog hyd at 1.2m2.\nA allaf godi baneri mewn parciau eraill?\nGofynnwch am ganiatâd i godi baneri ym Mharciau eraill Caerdydd drwy Swyddog Digwyddiadau Parc Bute. Ni ellir caniatau pob cais. Gall peidio â gofyn am ganiatâd o flaen llaw arwain at Gyngor Caerdydd yn tynnu’r baneri a’r deunydd hysbysebu.\nA allaf godi baneri o amgylch y ddinas?\nGofynnwch am ganiatâd i godi baneri ar briffyrdd gan y Tîm Priffyrdd. Gall peidio â gofyn am ganiatâd o flaen llaw arwain at Gyngor Caerdydd yn tynnu’r baneri a’r deunydd hysbysebu.\nPeidio â chydymffurfio\nGall peidio â gofyn am ganiatâd o flaen llaw arwain at Gyngor Caerdydd yn tynnu’r baneri a’r deunydd hysbysebu.\nNi chodir unrhyw arwyddion na baneri ar gyfer hysbysebu unrhyw ddigwyddiad neu fater neu weithgaredd masnachol sy'n digwydd y tu allan i'r parc.\nBydd peidio â chydymffurfio â thynnu baneri a deunydd hysbysebu yn y cyfnod penodedig yn arwain at Gyngor Caerdydd yn tynnu’r baneri a’r deunydd hysbysebu ar unwaith. Yn yr achos hwn, mae'r Cyngor yn cadw’r hawl i godi isafswm tâl o £100 + TAW ar Drefnydd y Digwyddiad.\nNi chaniateir glynu posteri na sticeri anghyfreithlon wrth unrhyw ran o adeiladwaith y Parc. Bydd Trefnydd y Digwyddiad yn gyfrifol am yr holl gostau yr eir iddynt ar gyfer cael gwared ar unrhyw bosteri neu sticeri anghyfreithlon, y gellir eu priodoli'n uniongyrchol i'w ddigwyddiad.\nGweler Caerdydd Ddwyieithog\nGweler Safonau Iaith Gymraeg Cyngor Dinas Caerdydd: Canllaw i Drydydd Partïon\nGweler Rheoliadau Cynllunio Gwlad a Thref (Rheoli Hysbysebion) 1992: 3D - Hysbysebion dros dro amrywiol\nGweler Rhestr Wefannau\nMae baneri Heras ar gael i’w codi yn ardal eich digwyddiad ym Mharc Bute yn rhad ac am ddim.\nGallant fod yn ddefnyddiol ar gyfer gwella ymddangosiad safleoedd digwyddiadau a hefyd i sgrinio ardaloedd 'cefn tŷ'.\nMae tua 70 ar gael.\nMae'r baneri wedi'u hatodi at baneli ffensys heras safonol gyda chysylltiadau cebl safonol.\nOs ydych yn dymuno defnyddio’r baneri heras, trafodwch mewn da bryd gyda Swyddog Digwyddiadau Parc Bute. Cânt eu dyrannu ar sail y cyntaf i'r felin.\nSicrhewch eich bod yn gadael digon o amser yn eich amserlen i'ch staff godi’r baneri a’u tynnu wedyn.\nRhaid eu dychwelyd yn lân, yn sych ac wedi'u plygu.\nGweler Canllawiau Bolardiau Rheoli Traffig ar gyfer Traffig Digwyddiadau\nBydd bond yn cael ei gyfrifo yn seiliedig ar fanylion a gyflwynwch yn eich cais digwyddiad. Cyfeiriwch at y canllawiau sy'n benodol i safle ynghylch costau.\nBydd angen bond ad-daladwy (sydd wedi'i eithrio rhag TAW) i yswirio'r Cyngor yn erbyn unrhyw gostau nas rhagwelir sy’n deillio o'ch digwyddiad. Byddai hyn yn cynnwys difrod i'r safle, costau staff ychwanegol oherwydd methiant ar ran y trefnydd digwyddiad a dirwyon yn unol â'r canllawiau a ddarperir.\nYn y rhan fwyaf o achosion, bydd y Cyngor yn cymryd risg ar ddefnydd a thraul rhesymol ar y safle h.y. yr hyn y gellir ei adfer fel rhan o'n gwaith cynnal a chadw tir cylchol arfaethedig. Chi sy'n gyfrifol am gynllunio a rheoli eich digwyddiad mewn modd sy'n lleihau difrod i'r safle, a chytuno ar gynllun diogelu'r ddaear gyda Rheolwr Digwyddiadau'r Parc.\nCyfrifoldeb trefnydd y digwyddiad yw cynllun rhag tywydd gwlyb ac mae Rheolwr Digwyddiadau'r Parc yn cadw’r hawl i gau'r cyfan neu ran o'r safle os nad oes cynllun effeithiol yn achos tywydd gwlyb ar waith pan fo angen. Bydd Rheolwr y Parc yn gwneud penderfyniad yn seiliedig ar risgiau diogelwch i’r cyhoedd a risgiau ariannol i'r Cyngor a fyddai’n deillio o ddifrod tebygol i'r lleoliad.\nRhaid i’ch anfoneb am daliad bond glirio yn ein cyfrif cyn dyddiad eich digwyddiad. Os na allwch dalu'ch bond mae Cyngor Caerdydd yn cadw'r hawl i wrthod eich mynediad i'r safle.\nOs bydd eich digwyddiad yn peri costau i Gyngor Caerdydd bydd y rhain yn cael eu didynnu o'ch bond a bydd y balans yn cael ei ad-dalu. Ar gyfer unrhyw symiau sy'n ychwanegol at y swm a gedwir yn eich bond byddwn yn anfon anfoneb ychwanegol atoch i dalu am y gwahaniaeth.Gweler Taro Bolard\nGweler Diogelu'r Ddaear\nGweler Goruchwylydd Safle\nGweler Strwythurau Dros Dro\nMae Cae Cooper yn rhan ddeheuol Parc Bute. Mae’r safle glaswelltog mawr agored hwn yn boblogaidd iawn ar gyfer digwyddiadau a gwyliau. Mae dau bwynt troi hammerhead grasscrete a sawl pwynt dŵr untro ar gyfer digwyddiadau ar gael yng Nghae Cooper i wasanaethu digwyddiadau. Gellir defnyddio’r safle hwn ar gyfer:\nCyngherddau a gwyliau dydd\nTeithiau cerdded / rasys / reidiau beic elusennol\nDigwyddiadau cymunedol gyda seilwaith cymedrol\nMae Cae Cooper yn safle digwyddiadau maes gwyrdd ym Mharc Bute, parc hanesyddol 146 erw ac arboretwm ag arwyddocâd cenedlaethol yng nghanol y ddinas. Mae'r parc yn cynnwys casgliad coed neu 'ardd goed' o bwys cenedlaethol, sy'n golygu bod rhai ardaloedd allan o ffiniau ar gyfer mathau penodol o ddefnydd.\nMae buddsoddiad a wnaed drwy "Brosiect Adfer Parc Bute" ac a ariennir gan y Loteri Treftadaeth wedi uwchraddio seilwaith y safle er mwyn bodloni gofynion y rhaglen ddigwyddiadau flynyddol yn well. Fodd bynnag, roedd y buddsoddiad hwn yn amodol ar sefydlu cynlluniau rheoli digwyddiadau llym i'w ddiogelu.\nFelly, yn gyffredinol caniateir ei ddefnyddio o fis Ebrill i Medi yn unig, ac mae cyfnodau gorffwys o 6 wythnos yn cael eu rhwystro o'r calendr sydd ar gael ar ôl digwyddiadau seilwaith mawr er mwyn gadael i’r tir orffwys ac adfer digon.\nCynllun y Safle Cynllun Cyfyngiadau Digwyddiadau Cae Cooper\nMaint 26,000 metr sgwâr\nMesuriadau Tua 300 m x 80 m\nCyflenwad pŵer ar y safle Dim – datgomisiyniwyd yn 2017\nCyflenwad dŵr ar y safle Oes - Yn amodol ar bolisi defnydd teg\n6 x lleoliad\nTanc septig (3,500 galwyn) - datgomisiyniwyd yn 2022\nMae’r cyfleusterau parc agosaf yn Ystafelloedd Te Pettigrew a Chaffi'r Ardd Gudd – nid ydynt yn addas i'w defnyddio gan y rhai sy'n mynd i'r digwyddiad.\nLlinellau ffôn/ISDN Dim – datgysylltwyd yn 2019\nCysylltiad Data Mae'n bosibl dod â data i Gae Cooper drwy bwynt cysylltu ym mastiwn gogledd orllewinol Castell Caerdydd. Gall hyn fod drwy wifren galed i'r cae neu ei drosglwyddo fel signal Wi-Fi.\nLlifogydd Mae Cae Cooper yn orlifdir ac er bod afon Taf wedi'i diogelu'n dda gan gynllun amddiffyn rhag llifogydd y 1980au, mae Camlas Gyflenwi’r Dociau ar lefel uwch na Chae Cooper ac mewn tywydd garw iawn gall orlifo ar y cae. Mae hyn yn llawer mwy tebygol yn ystod misoedd y gaeaf, sy'n rheswm arall pam nad yw digwyddiadau fel arfer ond yn cael eu cynnal o fis Ebrill i fis Medi. Gallai hyn fod yn anodd ei ragweld neu ei atal a gallai arwain at golledion sylweddol oherwydd "Force Majeure" i Drefnwyr Digwyddiadau.\nCloddio Mae rhai rhannau o Gae Cooper yn sensitif yn archeolegol ac yn cynnwys gwreiddiau coed felly ni chaniateir unrhyw gloddio. Rhaid i unrhyw waith cloddio fod gyda chaniatâd penodol Rheolwr y Digwyddiad ac efallai y bydd angen briff gwylio archeolegol o dan amodau Cadw.\nGallai digwyddiadau mawr yn y ddinas effeithio ar argaeledd a mynediad i'r lleoliad rydych yn ei ffafrio. Mae digwyddiadau yng Nghastell Caerdydd, Stadiwm Principality, Gerddi Sophia Caerdydd (Stadiwm Criced) a Chlwb Pêl-droed Dinas Caerdydd yn effeithio'n arbennig ar Gae Cooper a Gerddi Sophia.\nMae gan wefan Croeso Caerdydd gyfleuster chwilio y gallwch ei ddefnyddio i ddod o hyd i'r holl ddigwyddiadau dan do ac yn yr awyr agored sydd wedi'u trefnu ar ddyddiad penodol.\nOs yw eich digwyddiad yn debygol o ddenu torfeydd, creu sŵn neu aflonyddwch sylweddol, byddai hefyd yn gwrtais i chi roi gwybod i'r lleoliad cyfagos a thrigolion lleol gan gynnwys y swyddfeydd a'r preswylfeydd newydd ar Heol y Gadeirlan.\nMynedfa i Gerddwyr\nY mynedfeydd agosaf i’r safle hwn o’r parc yw o:\n• Pont y Pysgotwr (o Goleg Brenhinol Cerdd a Drama Cymru, y dwyrain)\n• Porth y Gogledd y Castell (o Heol y Gogledd, y Ganolfan Ddinesig, de-ddwyrain)\n• Porth y Gorllewin (o Stryd y Castell, de)\n• Pont y Mileniwm (o Erddi Sophia, y gorllewin)\nMae mynediad cerbydau i'r safle dros y bont gerbydau oddi ar Heol y Gogledd, sydd gyferbyn â Corbett Rd. Mae uchafswm pwysau 40 tunnell ar y bont gerbydau.\nMae’r pont gerbydau yn culhau i un lôn gan ei bod yn croesi Camlas Gyfenwi’r Dociau felly rhaid rheoli traffig sy'n dod i mewn ac yn gadael yn ofalus, gan ddefnyddio mannau pasio ar hyd y ffordd gwasanaeth prif ddigwyddiadau tua'r de.\nMae bolard awtomatig ar waith ar y bont gerbydau i atal cerbydau rhag mynd i mewn i Barc Bute heb awdurdod. Felly, efallai y bydd angen i chi ofyn am gael benthyg set o 'gardiau llithro' er mwyn gallu rheoli traffig mewn perthynas â'ch digwyddiad. Gellir cynnwys y cais hwn ar eich ffurflen gais. Gweler yr arweiniad ar ddefnyddio'r system rheoli bolardiau yn ddiogel.\nBydd stiwardiaid/arolygwyr cerbydau mawr yn hanfodol i reoli eich traffig yn ddiogel. Dylai'r rhain fod mewn cysylltiad radio â'i gilydd a dilyn gweithdrefnau llym i ddiogelu adeiladwaith y parc a defnyddwyr eraill y parc.\nMae dau fan troi glaswellt siâp morthwyl ar Gae Cooper - un yn y pen gogleddol ac un yn y pen deheuol yn ogystal â dwy gilfan laswellt gyferbyn â nhw. Mae'r rhain yn darparu 'safleoedd caled' lle gellir troi cerbydau digwyddiadau a'u dadlwytho. Dylid cynllunio a chydgysylltu gweithrediadau i sicrhau mai dim ond hyn a hyn o draffig digwyddiadau sy’n troi ar y safle. Gall peidio â gwneud hyn niweidio'r glaswellt yn ddiangen a'ch gadael yn atebol am gostau adfer.\nRhaid defnyddio alwminiwm amddiffynnol neu drac plastig i roi mynediad i'r glaswellt i gerbydau sydd â llwyth sy'n fwy na phum tunnell.\nDylid defnyddio deunydd gwarchod tir (matiau trac, rhwystrau i gerddwyr neu fariau haearn/tâp perygl) mewn ardaloedd sy'n agored i niwed er mwyn atal difrod a achosir gan gerbydau digwyddiadau sy’n mynd ar hyd y llwybrau. Gweler y cynllun safle i gael canllaw.\nMae rhai ardaloedd 'dim mynediad' yn gyfagos â’r safle'r digwyddiad a rhaid diogelu'r rhain yn gorfforol rhag difrod posibl i'ch digwyddiad, cyfeiriwch at gynllun y safle am arweiniad [coed campus, canopïau coed yn gyffredinol, y Gored Ddu ac ati]\nMae gan Barc Bute stoc o arwyddion 'modd digwyddiadau' i helpu i reoli traffig digwyddiadau pan fo'r niferoedd yn sylweddol.\nCyngor ar gyfer asesu risg a chynllunio CDM\nMae system rheoli bolardiau awtomatig ym Mhont Mynediad i Gerbydau Parc Bute. Mae nodyn cyfarwyddyd ar ddefnyddio’n ddiogel ar gael.\nMae cyfyngiad cyflymder 5 mya ar gyfer cerbydau yn y parc\nNi all cerbydau droi i'r dde i mewn nac allan o'r parc wrth y bont cerbydau\nMae llwybr beicio dynodedig yn croesi’r bont mynediad i gerbydau wrth fynedfa'r parc – mae hyn yn effeithio ar hawl dramwy cerbydau i'r dde wrth fynd i mewn i'r parc a'i adael. Dylai trefnwyr digwyddiadau ystyried sicrhau staff rheoli traffig ychwanegol i gynorthwyo cerbydau sy'n dod i mewn ac yn gadael y parc ar draws y llwybr beicio dynodedig\nMae llwybr beicio dynodedig yn croesi'r parc rhwng Coleg Brenhinol Cerdd a Drama Cymru a Phont Troed y Mileniwm, sy'n croesi'r prif fynediad i gerbydau i Gae Cooper\nGall y parc fod yn brysur. Fe'i defnyddir gan gerddwyr, beicwyr a cherbydau gweithredol eraill. Gallent rannu llwybrau a ffyrdd gyda chynulleidfa a cherbydau'r digwyddiad\nMae rhai beicwyr yn mynd yn gyflymach na’r terfyn cyflymder a gallant fod yn berygl i draffig digwyddiadau\nMewn tywydd gwlyb gall y tir fynd yn feddal iawn a gall dŵr sefyll ar wyneb ffyrdd a glaswellt.\nMae'r parc yn cael ei gloi yn y nos (tua 30 munud cyn machlud haul) er y gwyddys fod pobl yn dewis cael eu cloi ynddo neu ddod i mewn ar ôl cloi drwy lwybrau answyddogol\nGall troseddu ac ymddygiad gwrthgymdeithasol ddigwydd yno, fel y gellid ei ddisgwyl mewn unrhyw barc yng nghanol dinas.\nNid oes goleuadau yn y parc ac mae’n dywyll iawn ar ôl machlud yr haul.\nMae'r parc ehangach y tu allan i safle'r digwyddiad yn cael ei batrolio gan wasanaeth ceidwaid o fewn oriau golau dydd. Maent yn gwisgo gwisg goch ac wedi'u lleoli yn Adeilad y Ganolfan Ymwelwyr yng nghanol y parc. Mae'r ceidwaid yn gweithio i system rota ond mae adegau pan nad oes ceidwaid ar ddyletswydd. Os oes angen i chi gysylltu â cheidwad, dylech gysylltu â Rheolwr y Parc yn y lle cyntaf\nDylai staff digwyddiadau ffonio 999, 101 (rhif heddlu nad ydynt yn rhai brys) yn uniongyrchol neu swyddfa Rheoli'r Parc 02920 873720 am droseddau, argyfyngau neu ddigwyddiadau a welir yn y parc ehangach, yn dibynnu ar eu natur.\nMae safle Cae Cooper wedi'i farcio â chyfres o “Foron" lliw sy'n dangos terfyn allanol y safle a'r ardal gwarchod gwreiddiau (melyn), ceblau BT (coch) a dŵr (glas).\nGweler Cynllun Cyfyngiadau Digwyddiadau Cae Cooper\nCaeau Chwaraeon Blackweir\nDefnyddir Caeau Chwaraeon Blackweir yn rheolaidd drwy gydol y flwyddyn. Mae rygbi a phêl-droed yma yn y gaeaf, a chriced yn yr haf.\nFelly, prin y bydd ar gael i’w ddefnyddio i gynnal digwyddiadau ac ni ddylai unrhyw ddigwyddiadau a gynhelir achosi niwed i’r caeau a gynhelir nac ymyrryd ag archebion clybiau chwaraeon.\nNid yw'r llwybrau cyfagos yn addas ar gyfer llwytho cerbydau sylweddol.\nGellir defnyddio’r safle hwn ar gyfer:\nDigwyddiadau tân gwyllt\nMaint 21,000 sqm\nTrwydded Safle Mae’r safle yn dod dan Drwydded Safle Parc Bute\nCyflenwad pŵer ar y safle Dim\nToiledau Gellir rhoi cyfleusterau ystafell newid y Gored Ddu ar gael i staff a gwirfoddolwyr ac ar gyfer digwyddiadau bach.\nMae taliadau yn berthnasol.\nDrwy drefniant ymlaen llaw.\nLlinellau ffôn/ISDN Dim\nCysylltiad Data Dim\nCaeau Chwaraeon Mae'r safle hwn yn cael ei logi'n bennaf ar gyfer gemau chwaraeon – mae ei ddefnyddio ar gyfer digwyddiadau drwy drefniant yn unig.\nCymdogion Mae'r safle gerllaw Gorsaf Ambiwlans Caerdydd. Ni chaniateir mynediad i'r safle drwy'r orsaf ambiwlans.\nGallai digwyddiadau mawr yn y ddinas effeithio ar argaeledd a mynediad i'r lleoliad rydych yn ei ffafrio. Mae digwyddiadau yng Nghastell Caerdydd, Stadiwm Principality, Gerddi Sophia Caerdydd (Stadiwm Criced) a Chlwb Pêl-droed Dinas Caerdydd yn effeithio'n arbennig ar Gae Cooper a Gerddi Sophia. Mae gan wefan Croeso Caerdydd gyfleuster chwilio y gallwch ei ddefnyddio i ddod o hyd i'r holl ddigwyddiadau dan do ac yn yr awyr agored sydd wedi'u trefnu ar ddyddiad penodol.\n• Gorsaf Ambiwlans y Gored Ddu\n• Bythynnod y Gored Ddu\nMynediad at y safle\nMynedfa i Gerddwyr Y mynedfeydd agosaf i’r safle hwn o’r parc yw o:\n• Bythynnod y Gored Ddu (o faes parcio Heol y Gogledd – ddim yn addas ar gyfer niferoedd mawr)\n• Pont y Gored Ddu (o'r gogledd)\n• Mae mynediad cerbydau i'r safle dros y bont gerbydau oddi ar Heol y Gogledd, sydd gyferbyn â Corbett Rd. Mae uchafswm pwysau 40 tunnell ar y bont gerbydau.\n• Mae’r pont gerbydau yn culhau i un lôn gan ei bod yn croesi Camlas Gyflenwi’r Dociau felly rhaid rheoli traffig sy'n dod i mewn ac yn gadael yn ofalus, gan ddefnyddio mannau pasio ar hyd y ffordd gwasanaeth prif ddigwyddiadau tua'r de.\n• Mae bolard awtomatig ar waith ar y bont gerbydau i atal cerbydau rhag mynd i mewn i Barc Bute heb awdurdod. Felly, efallai y bydd angen i chi ofyn am gael benthyg set o 'gardiau llithro' er mwyn gallu rheoli traffig mewn perthynas â'ch digwyddiad. Gellir cynnwys y cais hwn ar eich ffurflen gais. Gweler yr arweiniad ar ddefnyddio'r system rheoli bolardiau yn ddiogel.\n• Bydd stiwardiaid/arolygwyr cerbydau mawr yn hanfodol i reoli eich traffig yn ddiogel. Dylai'r rhain fod mewn cysylltiad radio â'i gilydd a dilyn gweithdrefnau llym i ddiogelu adeiladwaith y parc a defnyddwyr eraill y parc.\n• Prin iawn yw'r lle y gellir troi a dadlwytho cerbydau digwyddiadau. Dylid cynllunio a chydgysylltu gweithrediadau i sicrhau mai dim ond hyn a hyn o draffig digwyddiadau sydd ar y safle. Gall peidio â gwneud hyn niweidio'r glaswellt yn ddiangen a'ch gadael yn atebol am gostau adfer.\n• Rhaid defnyddio alwminiwm amddiffynnol neu drac plastig i roi mynediad i'r glaswellt i gerbydau sydd â llwyth sy'n fwy na phum tunnell.\n• Dylid defnyddio deunydd gwarchod tir (matiau trac, rhwystrau i gerddwyr neu fariau haearn/tâp perygl) mewn ardaloedd sy'n agored i niwed er mwyn atal difrod a achosir gan gerbydau digwyddiadau sy’n mynd ar hyd y llwybrau.\n• Mae rhai ardaloedd 'dim mynediad' yn gyfagos â’r safle'r digwyddiad a rhaid diogelu'r rhain yn gorfforol rhag difrod posibl i'ch digwyddiad, cyfeiriwch at gynllun y safle am arweiniad [coed campus, canopïau coed yn gyffredinol, sgwariau criced ac ati]\n• Mae gan Barc Bute stoc o arwyddion 'modd digwyddiadau' i helpu i reoli traffig digwyddiadau pan fo'r niferoedd yn sylweddol.\nMae terfyn cyflymder cerbydau 5 mya o fewn y parc\nMae llwybr beicio dynodedig yn croesi’r bont mynediad i gerbydau wrth fynedfa'r parc – mae hyn yn effeithio ar hawl dramwy cerbydau i'r dde wrth fynd i mewn i'r parc a'i adael. Dylai trefnwyr digwyddiadau ystyried sicrhau staff rheoli traffig ychwanegol i gefnogi cerbydau sy'n dod i mewn ac yn gadael y parc ar draws y llwybr beicio dynodedig\nMae llwybr beicio dynodedig yn croesi'r parc rhwng Coleg Brenhinol Cerdd a Drama Cymru a Phont Droed y Mileniwm, sy'n croesi'r prif fynediad i gerbydau i’r parc.\nMae'r parc yn cael ei gloi yn y nos (tua 30 munud cyn machlud haul) er y gwyddys fod pobl yn dewis cael eu cloi i mewn neu ddod i mewn ar ôl cloi drwy lwybrau answyddogol\nMae'r parc ehangach y tu allan i safle'r digwyddiad yn cael ei batrolio gan wasanaeth ceidwaid o fewn oriau golau dydd. Maent yn gwisgo gwisg goch ac wedi'u lleoli yn Adeilad y Ganolfan Addysg yng nghanol y parc. Mae'r ceidwaid yn gweithio i system rota ond mae adegau pan nad oes ceidwaid ar ddyletswydd. Os oes angen i chi gysylltu â cheidwad, dylai'r alwad fynd drwy Reolwr y Parc yn y lle cyntaf\nDefnyddir caeau chwaraeon yn rheolaidd ar y safle digwyddiadau hwn. Mae’r rhain wedi’u nodi ar gynllun sylfaenol yr ardal digwyddiadau. Dylech ofalu eich bod yn osgoi'r ardaloedd sydd wedi'u marcio fel y sgwariau criced.\nOs oes angen i unrhyw un o'r goliau pêl-droed neu'r pyst rygbi gael eu tynnu ar gyfer eich digwyddiad, rhaid trefnu hyn gyda Rheolwyr y Parc mewn da bryd.\nRhaid i chi roi gwybod i swyddfa’r Rheolwyr Parc a gofyn am ganiatâd i dorri unrhyw dir.\nNid oes cyfleusterau lles ar y safle ar gyfer staff digwyddiadau ar hyn o bryd. Mae toiledau sydd wedi'u lleoli yng nghaffis y parc ar gael i staff/cyfranogwyr digwyddiadau at ddefnydd ysgafn yn unig. Gellir rhoi cyfleusterau ystafell newid y Gored Ddu ar gael i staff a gwirfoddolwyr ac ar gyfer digwyddiadau bach drwy drefnu o flaen llaw.\nMae'r safle gerllaw Gorsaf Ambiwlans Caerdydd. Ni chaniateir mynediad i'r safle drwy'r orsaf ambiwlans\nDylid annog cyfranogwyr i beidio â mynd i mewn i safle eich digwyddiad yn uniongyrchol drwy'r orsaf ambiwlans – dylid eu cyfeirio o'r maes parcio drwy'r fynedfa heibio i Fythynnod y Gored Ddu ac o'r parc.\nY safle yw'r safle glanio amgen ar gyfer hofrenyddion Ambiwlans Awyr Cymru y gwasanaethau brys a hofrenyddion milwrol. Rhowch wybod i Ddesg y Gwasanaeth Meddygol Brys Hofrenyddion (HEMS) am ddyddiadau eich digwyddiad drwy 0300 1232301.\nNid yw Cyngor Caerdydd yn derbyn unrhyw atebolrwydd am ganslo digwyddiad oherwydd tywydd eithafol nac unrhyw Force Majeure.\nFelly, mae'r Cyngor yn annog trefnwyr digwyddiadau i lunio telerau ac amodau priodol ar gyfer gwerthu tocynnau a/neu i gymryd yswiriant er mwyn diogelu eu hunain rhag colledion ariannol mewn sefyllfa o'r fath.\nBydd y Cyngor bob amser yn gwneud ymdrechion rhesymol i gynnal digwyddiad y mae force majeure yn amharu arno, ar ddyddiad neu mewn lleoliad arall drwy drafodaethau gyda threfnydd y digwyddiad.\nOs yw trefnydd digwyddiad yn tynnu'n ôl o'r archeb cyn y cyfnod llogi ni fydd unrhyw ffioedd blaendal/llogi a dalwyd hyd hynny yn cael eu had-dalu.\nOs caiff digwyddiad ei atal rhag mynd rhagddo ar y dyddiad / lleoliad arfaethedig am resymau sydd y tu hwnt i reolaeth trefnydd y digwyddiad neu’r Cyngor (force majeure) e.e. y tywydd, ni fydd y Cyngor yn ad-dalu unrhyw ffioedd llogi a dalwyd hyd hynny.\nGellir gwneud casgliadau elusennol yn eich safle/hyb digwyddiadau ond nid drwy’r parc cyfan.\nBydd angen i unrhyw ddigwyddiad sy'n dymuno gwneud casgliadau bwced elusennol ar y stryd ac nid o fewn ffiniau’r parc neu mewn man agored gael trwydded ar gyfer hyn gan Adran Drwyddedu Cyngor Caerdydd.\nSylwer na ellir gwneud unrhyw newidiadau i'ch darpariaeth gweithgarwch trwyddedadwy heb ganiatâd o flaen llaw a chael y gwaith papur perthnasol.\nGweler Gweithgaredd Trwyddedadwy.\nDylai digwyddiadau mawr ystyried goblygiadau'r digwyddiad ar reoli'r torfeydd yn ogystal â'r parc ehangach a’r priffyrdd y tu allan i’r parc.\nDylai Trefnwyr Digwyddiadau gysylltu â'r Tîm Priffyrdd i drafod.\nGweler Adloniant a Reoleiddir Gweithgaredd Trwyddedadwy\nGall digwyddiadau hwyr yn y nos amharu ar amseroedd cloi’r parc - trafodwch gyda Swyddog Digwyddiadau Parc Bute.\nDylech ddarparu amserlen fesul gât yn nodi pa gatiau sy'n cael eu defnyddio ar ba ddyddiadau.\nDylech roi manylion unrhyw gymorth y byddwch yn ei gynnig i Geidwaid y Parc o ran cloi'n hwyrach nag amseroedd cloi arferol y parc. Gall hyn gynnwys stiwardio wrth gatiau'r brif fynedfa i ddarbwyllo’r cyhoedd rhag mynd i mewn i'r parc pe bai fel arfer wedi ei gloi bryd hynny.\nMewn rhai achosion efallai y bydd angen cloi'r parc yn gynt nag arfer – unwaith eto, rhowch amserlen fesul gât a nodwch sut y byddwch yn rheoli'r broses hon.\nBydd y manylion hyn yn cael eu rhannu gyda staff y parc a Cheidwaid y Parc.\nCloi'r Parc 2022Download\nCodau Post Mynediad\nRhaid i yrwyr:\n- Gydymffurfio â'r terfynau cyflymder 5mya\n- Cynnau eu goleuadau perygl\n- Cadw at y ffyrdd dynodedig\n- Peidio gyrru ar leiniau/ymylon glaswellt\n- Peidio â thorri corneli Mynediad Bolardiau:\n- NI DDYLAI gyrwyr ddilyn y cerbyd o’u blaenau\n- Bydd y bolard yn codi'n gyflym ar ôl i un cerbyd fynd trwy’r\n- Ni chaniateir dilyn wrth gynffon y cerbyd y tu blaen\n- Arhoswch am olau gwyrdd\n- Troi i’r chwith yn unig i adael y parc\nCyfeiriad cofrestredig: Parc Bute, Canolfan Ymwelwyr, 35 Heol y Gogledd, Caerdydd, CF10 3DX (02920 872730)\nPont Mynediad i Gerbydau - CF10 3DU – Parc Bute (Mynediad oddi ar Heol y Gogledd (yr A470) / Heol Corbett)\nCae Cooper, Parc Bute\nMynediad i Gastell Caerdydd drwy Gae Cooper, Parc Bute\nLawnt y Berllan, Parc Bute\nCaeau Chwaraeon y Gored Ddu, Parc Bute\nGerddi Sophia - CF11 9HW. Mynediad drwy Clos Sophia – CF11 9HW. Oddi ar Heol y Gadeirlan (A4119)\nEdrychwch ar wefan a dogfennau Llywodraeth Cymru i gael cymorth a chyfarwyddyd mewn perthynas â Covid 19 a’ch digwyddiad chi:\nDigwyddiadau peilot: adroddiad ar y canfyddiadau\nArgymhellion ymddygiadol penodol ar gyfer ‘digwyddiadau torfol’\nMae’r rheoliadau diweddaraf sydd “mewn grym” ar gael yma. Cyfeiriwch hefyd at y canllawiau penodol diweddaraf gan Lywodraeth Cymru ar greu digwyddiadau sy’n rhoi ystyriaeth i Covid.\nRhaid i bob baner ac arwydd ar y safle fod yn ddwyieithog yn unol â Pholisi’r Cyngor ar y Gymraeg.\nGweler Arwyddion Modd Digwyddiad\nGweler Safonau’r Gymraeg Cyngor Dinas Caerdydd: Canllaw i Drydydd Partïon\nCynllun Rheoli Gwynt\nDylai fod gan bob digwyddiad gynllun rheoli gwynt sy'n rhestru cyflymder uchaf y gwynt ar gyfer pob strwythur a'r camau i'w cymryd ar 60% ac 80% o uchafswm capasiti'r llwyth gwynt.\nRhaid i'r cynllun gael ei fonitro gan berson cymwys yn erbyn terfynau gweithredu pob un o'r strwythurau dros dro. Rhaid cymryd camau effeithiol cyn rhagori ar unrhyw derfynau gweithredu.\nCynllun y Cam Adeiladu\nTrefnydd y digwyddiad sy'n gyfrifol am sicrhau bod amodau gwaith yn eich safle yn bodloni rheoliadau Cynllunio a Rheoli Adeiladu 2015. Mae Rheoliadau Cynllunio a Rheoli Adeiladu yn berthnasol i waith adeiladu’r digwyddiad. Mae gwaith adeiladu yn cynnwys, ond nid dim ond, codi neu elfennau parod i ffurfio strwythur neu ei tynnu wedyn.\nOs yw'n berthnasol, dylid cyflwyno Cynllun Cyfnod Adeiladu gyda dogfennau eich digwyddiad. Ewch i www.cdm4events.org.uk am ragor o wybodaeth.\nGweler adran "Cyngor ar gyfer Asesu Risg a Chynllunio a Rheoli Adeiladu " dogfen Safle Digwyddiad sy'n berthnasol i'ch safle.\nRydym yn hapus i dderbyn Cynlluniau Cynllunio a Rheoli Adeiladu yn eich fformat eich hun, neu mae templed ar gael [yma].\nBydd disgwyl i chi enwi'r unigolyn/cwmni a fydd yn cymryd y cyfrifoldebau canlynol:\nY Cleient yw’r sefydliad, neu'r unigolyn, y cynhelir y digwyddiad ar ei gyfer.\nY Prif Ddylunydd yw’r sefydliad, neu'r unigolyn, sy'n rheoli cam cynllunio cyn digwyddiad pan fo’r prosiect yn cynnwys mwy nag un Contractwr. Fe'i penodir gan y Cleient neu os nad yw wedi'i benodi, y Cleient sy’n ymgymryd â’r rôl.\nY Prif Gontractwr yw’r sefydliad, neu'r unigolyn, sy'n rheoli cam adeiladu'r digwyddiad pan fo’r digwyddiad yn cynnwys mwy nag un Contractwr. Fe'i penodir gan y Cleient neu os nad yw wedi'i benodi, y Cleient sy’n ymgymryd â’r rôl.\nDiben y templedi yw helpu trefnwyr i fodloni’r gofynion sylfaenol o ran Rheoliadau Adeiladu Dylunio a Rheoli Cynllunio a Rheoli Adeiladu (2015). Gall trefnwyr ddefnyddio eu gwaith papur eu hunain os dymunant ond dylent ymdrin â phob pennawd isod.\nCaeau Chwaraeon y Gored Ddu\nMynediad i'r Castell\nGofynnwn i chi gyflwyno cynllun safle manwl ar gyfer eich digwyddiad.\nDylid llunio'r cynllun hwn i raddfa a dangos pob elfen o seilwaith safle eich digwyddiad: ffensys, deunydd diogelu'r ddaear, strwythurau, pŵer, goleuadau ac ati.\nEfallai y bydd angen i chi ddarparu cynlluniau ychwanegol i ddangos golygfa ehangach ar y parc yn ogystal â'ch cynllun penodol i'r safle. Efallai y bydd angen gwneud hyn er mwyn dangos cynllun goleuadau argyfwng, cynllun stiwardio, rheoli'r dorf, rheoli gwastraff ac ati.\nDylech gynnwys drafft gyda'ch Cais Rhan 1.\nSylwch na chaniateir newid eich cynllun safle heb ganiatâd o flaen llaw a chael y gwaith papur perthnasol.\nMae cynlluniau sylfaenol ar gael, cyfeiriwch at bob safle digwyddiad am wybodaeth neu cysylltwch â Swyddog Digwyddiadau Parc Bute.\nBydd angen i chi hefyd ddarparu Cynllun Llwybr ar gyfer digwyddiadau rhedeg a cherdded.\nMae'n rhaid bod gennych gynlluniau ar waith i ymateb yn effeithiol i faterion iechyd a diogelwch sy’n codi ac argyfyngau eraill a allai ddigwydd mewn digwyddiad. Dylai digwyddiadau ddarparu Cynllun Argyfwng gyda lefel briodol o fanylder ar gyfer maint y digwyddiad a'r risg y mae gweithgareddau’r digwyddiad yn ei beri a graddau a difrifoldeb posibl y mater.\nRhaid i chi ystyried y prif risgiau i’r digwyddiad a'r bobl sy'n bresennol.\nDatblygwch weithdrefnau argyfwng i staff a gwirfoddolwyr eu dilyn mewn argyfwng, e.e. tân neu fethiant strwythurol. Crëwch gynlluniau wrth gefn i fod ar gael i ddelio â materion a sefyllfaoedd mor amrywiol â gorlenwi rhan neu'r cyfan o’r safle, tywydd garw neu fethiant pŵer.\nBydd angen i chi hefyd ystyried eich ymateb i argyfyngau mwy difrifol, gan gynnwys materion mawr a fydd yn gofyn am gymorth y gwasanaethau brys ac mewn sefyllfa ddifrifol, trosglwyddo'r cyfrifoldeb am y mater / argyfwng ynghyd â rheoli stiwardiaid y digwyddiad.\nBydd angen Cynllun Argyfwng fel rhan o'ch cais digwyddiad, dylai hwn gynnwys manylion y ddarpariaeth yn ystod eich digwyddiad yn ogystal â'ch cyfnod adeiladu a thynnu.\nEfallai y byddai'n briodol, os yw eich digwyddiad yn parhau i'r nos, darparu goleuadau argyfwng mewn ardaloedd cadw wedi eu goleuo a llwybrau gadael mewn argyfwng. Dylid dangos hyn ar gynllun safle eich digwyddiad.\nAnnerch y Cyhoedd\nPetai argyfwng, dylai fod dulliau priodol o rybuddio a rhoi gwybodaeth i'r cyhoedd sy'n mynychu’r digwyddiad. Mae angen bod gan System Annerch y Cyhoedd frys system ategol sy'n cael ei phweru gan fatris rhag ofn y bydd pŵer yn methu.\nGweler Rheoli'r Dorf\nGweler Adrodd am Faterion\nCysylltu â’r Parc\nRheolwr Parc Bute\nSwyddog Digwyddiadau Parc Bute\nY Tu Allan i Oriau Gwaith\nMae'n bwysig eich bod yn gwybod sut i gysylltu â'r aelod priodol o Dîm y Parc yn ystod eich digwyddiad. Gall hyn fod ein tîm swyddfa, Goruchwyliwr Safle neu Geidwad Parc Bute.\nDarpariaeth Cymorth Cyntaf\nBydd Trefnydd y Digwyddiad yn sicrhau ei fod yn darparu digon o yswiriant cymorth cyntaf ar gyfer nifer y bobl sy'n mynychu'r digwyddiad.\nYr isafswm o swyddogion cymorth cyntaf a argymhellir mewn digwyddiadau bach lle na ystyrir bod unrhyw risgiau arbennig yn debygol yw 2:1000 ar gyfer y 3,000 cyntaf sy’n mynychu.\nNi ddylai fod gan unrhyw ddigwyddiad lai na 2 swyddog cymorth cyntaf.\nBydd angen Cynllun Meddygol fel rhan o'ch cais digwyddiad, dylai hwn gynnwys manylion y ddarpariaeth yn ystod eich digwyddiad yn ogystal â'ch cyfnod adeiladu a thynnu.\nGweler Canllawiau'r Awdurdod Gweithredol Iechyd a Diogelwch\nGweler Cynlluniau Argyfwng\nGweler Iechyd a Diogelwch\nDarpariaeth i Bobl Anabl\nDylai trefnwyr digwyddiadau roi darpariaeth ddigonol ar gyfer ymwelwyr anabl â'u digwyddiad.\nEfallai y byddai'n ddefnyddiol nodi mewn unrhyw ddeunydd cyhoeddusrwydd pa ddarpariaeth fydd ar gyfer pobl ag anghenion ychwanegol.\nParcio – sicrhau y darperir digon o leoedd parcio i bobl anabl o fewn pellter derbyniol i safle'r digwyddiad\nToiledau – er nad oes canllawiau pendant ar ddarpariaeth, dylai trefnwyr digwyddiadau asesu demograffeg cynulleidfa darged y digwyddiad a chynllunio cyfleusterau hylendid yn unol â hynny\nLlwybrau – dylai trefnwyr digwyddiadau ystyried defnyddwyr cadeiriau olwyn wrth gynllunio eu digwyddiad\nGweler Colli Plentyn neu Oedolyn sy’n Agored i Niwed\nDigwyddiadau marchnata neu hyrwyddo\nGallwn ystyried digwyddiadau marchnata neu hyrwyddo fesul achos. Cysylltwch â'r tîm.\nMae mannau yng nghanol dinas Caerdydd sy’n addas ar gyfer digwyddiadau marchnata neu hyrwyddo.\nMae Cyngor Caerdydd yn cadw’r hawl i gyflwyno dirwyon i Drefnwyr Digwyddiadau am unrhyw ddifrod a achosir i'r tir a’r coed o ganlyniad i'w digwyddiad.\nGall y dirwyon hyn fod yn sylweddol ac ni ellir eu negodi, dylech eu hosgoi drwy baratoi.\nDylid defnyddio deunydd diogelu tir i ddiogelu ardaloedd glaswellt rhag difrod posibl a achosir gan gerddwyr a cherbydau, i atal traul y glaswellt, tyllu a difrod.\nTrefnydd y Digwyddiad sy'n gyfrifol am gynllunio a rheoli eich digwyddiad mewn modd sy'n lleihau difrod i'r safle, ac am gytuno ar gynllun diogelu'r ddaear gyda Rheolwr Digwyddiadau'r Parc.\nGweler Gofalu am Dir ym Mharciau Caerdydd\nGweler Gofalu am Goed ym Mharciau Caerdydd\nGweler Matiau Trac\nStiwardiaid a marsialiaid\nDisgwylir i bob Trefnydd Digwyddiadau fod â chynlluniau cynhwysfawr a digon o staff ar waith cyn y digwyddiad i fynd i'r afael â'r canlynol:\nGweithdrefnau a chynlluniau gwacáu'r safle mewn Argyfwng\nDiogelwch ar y safle – cyn, yn ystod ac ar ôl y digwyddiad\nDarparu stiwardiaid (a gweithwyr diogelwch trwyddedig Awdurdod y Diwydiant Diogelwch, os oes angen)\nTraffig sy’n dod i mewn i'r parc\nMynediad i'r parc y tu allan i’r oriau arferol\nNid oes angen trwydded Awdurdod y Diwydiant Diogelwch ar stiwardiaid a marsialiaid ar yr amod mai dim ond gwirio tocynnau a/neu arwain y cyhoedd yw eu swyddogaeth. Byddai'n ddefnyddiol pe gallech nodi rhifau a lleoliadau'r stiwardiaid ar eich cynllun safle.\nDiogelwch Dros Nos\nDisgwylir bod gan bob Trefnydd Digwyddiadau gynlluniau cynhwysfawr a digon o staff ar waith cyn y digwyddiad i fynd i'r afael â diogelwch y safle yn ystod y gwaith adeiladu, adeg egwyl a thrwy gydol y digwyddiad byw yn ogystal â dros nos.\nPan fo'n ofynnol bod gan ddigwyddiad drwydded safle a’i fod yn ei gweithredu, neu hysbysiad digwyddiad dros dro o dan Ddeddf Trwyddedu 2003 ac mae cyfrifoldebau person yn cynnwys rheoli mynediad, troi pobl allan neu chwilio bagiau, yna bydd angen Trwydded Awdurdod y Diwydiant Diogelwch (ADD) arnynt.\nMae'n ofynnol i holl staff ADD wisgo eu bathodyn bob amser. Cyfrifoldeb Trefnydd y Digwyddiad yw sicrhau bod bathodynnau ADD staff yn ddilys ac yn gyfredol. Gweler Bolardiau Rheoli Mynediad\nGweler Adrodd am Ddigwyddiadau Bolard\nGweler Gweithgarwch Trwyddedadwy\nGweler Rhestr Cynhyrchu a Cherbydau\nGweler Diogelwch, Stiwardio ac ADD\nDylai trefnwyr y digwyddiad ystyried darparu dŵr yfed diogel fel rhan ohono, cyn gynted â phosibl.\nByddem yn eich annog i leihau'r defnydd o blastig yn eich digwyddiad ac ystyried dewisiadau amgen i ddosbarthu poteli unigol o ddŵr.\nMae gan rai safleoedd ddŵr o'r prif gyflenwad; cyfeiriwch at bob safle digwyddiadau am wybodaeth. Cyfeiriwch at y cynlluniau safle penodol i weld lleoliad gwasanaethau tanddaearol.\nMae darparu dŵr yfed yn bwysig ym mhob digwyddiad.\nGall methu â darparu ffynhonnell ddiogel o ddŵr yfed yn y cyfeintiau priodol ar gyfer digwyddiad arwain at ganlyniadau sylweddol.\nYn gyffredinol, dylid darparu'r holl ddŵr o'r prif gyflenwad, ond os nad yw hyn yn bosibl yna mae bowserau neu ddŵr yfed potel yn dderbyniol. Gellir defnyddio'r prif gyflenwad hefyd ar gyfer tanciau balast, toiledau a chyfleusterau cawod ac ati.\nMae Trefnydd y Digwyddiad yn ymrwymo i ad-dalu cost ei ddefnydd o ddŵr, y tu hwnt i'r hyn a gwmpesir gan bolisi "defnydd teg" y Cyngor oni chytunir fel arall yn ysgrifenedig ar adeg cadarnhau'r archeb.\nMae'r 30 metr ciwbig cyntaf (30,000 litr) o ddŵr yn gynwysedig yn ffi trwydded y safle. Codir tâl o £1.61 am bob metr ciwbig (m3) o ddŵr a ddefnyddir yn ychwanegol at y cyfaint hwnnw, yn ogystal â ffi weinyddol arferol o £25. Bydd angen i ddarlleniadau mesuryddion gael eu cymryd cyn ac ar ôl y digwyddiad a'u cymeradwyo gan y goruchwyliwr safle.\nPrif Gyflenwad Dŵr\nGall Trefnydd y Digwyddiad ofyn am gysylltiad â chyflenwad dŵr y Parc a systemau draenio'r prif gyflenwad. Bydd yr holl safbibelli, peiriannau pwmpio, gorchuddion tyllau agored a systemau draenio yn cael eu diogelu er mwyn gwrthod mynediad i bawb ac eithrio gweithwyr neu Asiantau cymwys a chymwysedig.\nRhaid i drefnydd y digwyddiad sicrhau bod cynlluniau argyfwng ar waith pe bai’r cyflenwad dŵr yn cael ei golli, a allai gynnwys bowserau neu ddŵr potel. Gall methu â darparu ffynhonnell ddiogel o ddŵr yfed yn y cyfeintiau priodol ar gyfer digwyddiad arwain at ganlyniadau sylweddol.\nGellir dod o hyd i ganllawiau ar gyfer trefnwyr digwyddiadau ar gyfer rheoli a darparu dŵr dros dro yn ddiogel gan ddefnyddio BS 8551:2015 Darparu a rheoli cyflenwadau dŵr dros dro a rhwydweithiau dosbarthu (heb gynnwys darpariaethau ar gyfer argyfyngau statudol) Cod Ymarfer.\nWater Health Partnership Wales - Temp Events Guidance 2019Download\nDylai'r holl offer dosbarthu dŵr fod yn lân, wedi'i gynnal a'i gadw'n dda ac yn addas. Pan fydd angen cysylltu â dŵr o’r prif gyflenwad, rhaid i'r cysylltiad hwnnw, y pibellau a'r ffitiadau dŵr gydymffurfio â'r Rheoliadau Cyflenwi Dŵr (Ffitiadau Dŵr) 1999 a'r Rheoliadau Cyflenwi Dŵr (Ansawdd Dŵr) 2010. Gorfodir y Rheoliadau hyn gan Ddŵr Cymru Welsh Water a bydd angen archwiliad gan Arolygydd DCWW cyn i'r digwyddiad ddechrau.\nRhaid i drefnydd y digwyddiad ddiheintio a fflysio’r holl bibellau a ffitiadau dŵr cyn samplu a phrofi dros dro y cyflenwad dŵr ar gyfer diogelwch bacteriolegol, yn enwedig y rhai a ddarperir ar gyfer digwyddiadau awyr agored.\nBydd unrhyw drefnydd digwyddiadau sy'n dymuno defnyddio'r cyflenwadau dŵr presennol naill ai yng Nghae Cooper neu Erddi Sophia yn gyfrifol am drefnu profion ar y cyflenwadau hyn. Rhaid cynnal profion o leiaf 2 ddiwrnod gwaith cyn y digwyddiad er mwyn caniatáu amser i dderbyn y canlyniadau, a chymryd camau unioni, os oes angen.\nAnogir trefnwyr digwyddiadau i gysylltu â Rheoli Llygredd a DCWW am gyngor gyda chyflenwad dŵr dros dro cyn gynted â phosibl wrth gynllunio digwyddiad.\nDylai dogfennau eich digwyddiad:\ngynnwys rhestr o’r holl ddefnydd(iau) o ddŵr a fwriedir\nnodi’r math o gysylltiad (Prif bibell, Preifat, Bowser neu Gyflenwad Tanc)\ndangos rhwydwaith dosbarthu’r cyflenwad dŵr a nodi lleoliad y pwyntiau defnydd (e.e. tai bach, basnau golchi dwylo a chawodydd, pwyntiau yfed dŵr, paratoi bwyd)\nDarparu asesiad risg o’r trefniadau cyflenwi dŵr:\nrhestru ac asesu risgiau posibl y safle a allai achosi halogi’r cyflenwad dŵr neu gyflenwad dwr annigonol\namlinellu’r mesurau i’w cymryd i reoli neu atal y risgiau hyn\nrhestru’r gwiriadau a’r gweithdrefnau monitro i’w cyflawni i sicrhau bod y mesurau rheoli hyn ar waith e.e. samplo ac arolygu parhaus\ndiffinio’r camau gweithredu i’w cymryd os bydd y mesurau hyn yn methu\nCyflwyno datganiad dull i ddisgrifio:\ndelio ag achosion o halogi\nmethiant y cyflenwad dwr\nmanylion derbyn a dosbarthu cyflenwadau dŵr eraill\nCynghorir y dylid cyflwyno Tystysgrifau Diheintio ar gyfer yr holl bibellau a ffitiadau dŵr dros dro i leihau’r posibilrwydd o halogi’r cyflenwad dŵr.\nDylid cymryd samplau dŵr i gadarnhau bod yr holl bibellau a ffitiadau dros dro wedi’u diheintio ac nad yw ansawdd y dŵr lle caiff ei ddefnyddio yn peryglu iechyd y cyhoedd. Os bydd canlyniadau microfiolegol yn annerbyniol, gall Rheoli Llygredd roi cyngor ar gamau unioni posibl.\nGweler Dŵr Gwastraff\nGweler Adrodd am Ddigwyddiad\nMae dau danc carthbwll x 3,500 Galwyn ar ochr ddeheuol Cae Cooper (gweler ycynllun safle) ar gyfer storio dŵr budr/llwyd. Gellir sicrhau bod y rhain ar gael i'w defnyddio drwy drefniant. Rhaid i drefnydd y digwyddiad ariannu a threfnu bod y dŵr yn cael ei bwmpio allan yn llawn ar ddiwedd y cyfnod llogi.\nFel arall, rhaid i hurwyr drefnu i storio a thynnu dŵr llwyd/budr o'r safle.\nDylid marcio'r lleoliad arfaethedig ar gyfer tanciau ar eich cynllun safle a chytuno arno ymlaen llaw.\nNI DDYLID gosod tanciau o dan neu ger y canopi o goed.\nRhaid i gyflenwyr ddarparu yswiriant atebolrwydd cyhoeddus, asesiad risg ac ati i drefnydd y digwyddiad.\nRhaid cynnwys amseroedd gollwng a chasglu, a gwasanaethu yn eich Amserlen Gynhyrchu a Cherbydau.\nEffeithiau Arbennig Cynhyrchiad a Gweithgarwch Peryglus\nRhaid i Reolwr Digwyddiadau'r Parciau roi caniatâd o flaen llaw ar gyfer unrhyw effeithiau arbennig cynhyrchiad a gweithgarwch peryglus.\nTrefnydd y Digwyddiad yn unig sy'n gyfrifol am sicrhau bod cynnwys yr asesiad risg sy'n benodol i'r digwyddiad yn addas ac yn ddigonol ac am sicrhau bod y mesurau lliniaru yn yr asesiad risg yn cael eu dilyn.\nGallwch wneud cais i ddefnyddio'r canlynol fel rhan o'ch cais. Rhaid cael caniatâd o flaen llaw gan Reolwr Digwyddiadau'r Parciau. Dylid enwi unrhyw weithgaredd arbenigol yn eich ffurflenni cais digwyddiad a dylech ddarparu asesiadau risg.\nFfilmio gyda Drôn\nFfilmio ar Lefel y Ddaear\nPeiriannau Effaith Gwynt\nPeiriannau Golau Strôb\nCanonau Confetti/Rhubannau Ffefrir rhubanau papur bioddiraddadwy (ni chaniateir defnyddio confetti ffoil ar y safle) a chyfrifoldeb trefnydd y digwyddiad fydd yr holl wastraff a gynhyrchir a rhaid ei symud o'r safle.\nStyntiau / perfformiad awyr\nGweithgaredd balŵn aer poeth neu reid ar rwymyn\nArall - rhowch fanylion\nEvent Traffic – Bollard Control Guidance\nClick for slideshow Bollard Control Guidance for Event Traffic\nEvents Liaison Panel – Documents\nRhestr Wirio Trefnydd y Digwyddiad\nEVENT ORGANISER CHECKLIST 2022Download\nOutdoor Catering ChecklistDownload\nOperational Plan - Template 2022Download\n1 Inflatable play equipment ownerDownload\n2 Inflatable Play Equipment ChecklistDownload\n3 Checklist for event organisers - INFLATABLE PLAY EQUIPMENT ACCEPTANCE AUDIT CHECKLIST (002) aDownload\nFfeiriau a Difyrion\nRhaid i Drefnydd y Digwyddiad gael caniatâd Rheolwr Digwyddiadau'r Parc fel rhan o'r broses archebu i ddefnyddio reidiau ffair neu ddifyrrwch mewn unrhyw barc neu fan agored\nRhaid bod gan unrhyw reid ffair dystysgrif ADIPS ddilys gyfredol (neu un gyfwerth a gymeradwyir gan yr Awdurdod Gweithredol Iechyd a Diogelwch) sy’n ddilys ar adeg y digwyddiad ynghyd ag Yswiriant Atebolrwydd Cyhoeddus digonol.\nLleoliad a chynllun\nCanllawiau ar ddiogelu tir a phellter o goed i gytuno arnynt – nodwch ar eich Cynllun Safle.\nBydd mynedfeydd ac allanfeydd reidiau yn cael eu cadw'n glir bob amser.\nBydd o leiaf 6 metr rhwng unrhyw ran symudol reid ac unrhyw ran symudol reid gyfagos.\nBydd o leiaf 3 metr rhwng unrhyw ran symudol reid heb ei diogelu ac unrhyw ran nad yw’n symud ar reid gyfagos.\nBydd reidiau gyda rhannau sy'n symud yn cael eu ffensio'n ddiogel fel na ellir cyffwrdd ag unrhyw ran o’r reid o'r tu allan pan fydd y reid yn symud.\nBydd ffiniau reidiau lle mae unedau cario teithwyr yn symud mewn llwybr ecsentrig yn cael eu ffensio'n ddiogel y tu hwnt i bwyntiau pellaf y llwybr.\nBydd reidiau'n cael eu lleoli lle na fyddai gwynt peryglus yn chwythu am i fyny na’r reidiau eu hunain yn achosi perygl.\nBydd y dystysgrif arolygu ar gyfer pob reid ffair yn cadarnhau bod y pwyntiau canlynol wedi'u cynnwys yn yr arolygiad:\nArchwiliadau gweledol ar gyfer meysydd amlwg o wendid strwythurol.\nGwiriwch fod y gosod, y llenwi bylchau, y pacio, y rhwystrau, y canllawiau, y llwybrau cerdded, y dyfeisiau atal, y dyfeisiau cloi a’r pinnau yn gywir.\nGwiriwch y dyfeisiau diogelwch, stopio mewn argyfwng, teithiau diogelwch ac ati.\nGwiriwch gyfyngiadau teithwyr ar gyfer traul, addasiad a gweithrediad.\nChwiliwch am ddiffygion sy'n debygol o achosi toriadau a/neu rwygo dillad.\nArchwiliwch y systemau trydanol i bennu pwyntiau daear, darparu RCD ac ati.\nGweithredwch bob reid unwaith i brofi.\nDylai fod gan gestyll neidio dystysgrif ADIPS neu PIPA .\nOni bai bod Trefnydd y Digwyddiad yn cyflogi trydanwr cymwys, (NICEIC cofrestredig neu aelod o ECA ), yna dylai'r cyflenwad pŵer i reidiau ffair barhau i fod yn gyfrifoldeb ar weithredwr y ffair.\nNi ddylid cymryd pŵer o reid ffair i gyflenwi stondinau/stondinau/llwyfannau eraill ac ati ar y safle.\nRhowch fanylion reidiau ffair yn eich dogfennau e.e. math/enw, maint a nifer y reidiau, hefyd sut y byddant yn cael eu pweru ac enw'r cyflenwr.\nSylwch na ellir gwneud unrhyw newidiadau i'ch defnydd o ffair neu reidiau difyrrwch darpariaeth heb ganiatâd o flaen llaw a’r gwaith papur perthnasol. Cyfrifoldeb Trefnydd y Digwyddiad fydd diogelwch a sicrhau y bodlonir gofynion rheoleiddiol yn y pen draw.\nGweler Teganau Aer\nGweler Cynllun Safle\nFfilm, Ffotograffiaeth, Dronau\nMae'n ofynnol i chi ddweud wrthym yn eich cais os ydych yn bwriadu ffilmio at ddibenion hyrwyddo ar y ddaear neu gyda drôn.\nAr gyfer ffilmio ar y ddaear, dylech drafod gyda Swyddog Digwyddiadau Parc Bute a chynnwys gwybodaeth lawn yn eich Cynllun Rheoli Digwyddiadau.\nDylech wneud ceisiadau ffilmio gyda drôn drwy Swyddfa Ffilm Caerdydd.\nEwch i Ffilm a ffotograffiaeth\nEwch i Effeithiau Arbennig Cynhyrchiad a Gweithgarwch Peryglus\nDylai digwyddiadau mawr ystyried goblygiadau'r digwyddiad ar reoli'r torfeydd yn ogystal â'r parc ehangach.\nPan fo miloedd yn y gynulleidfa, a'r digwyddiad yn gorffen ar ôl iddi dywyllu yna dylid ystyried y canlynol (digwyddiadau Cae Cooper):\nLlwybrau gyda ffensys ar gyfer gadael\nDŵr agored dan Bont Arglwyddes Bute / Camlas Gyflenwi'r Dociau\nArdaloedd coediog tywyll o amgylch Cerrig yr Orsedd\nAtal pobl rhag mynd tua'r gogledd i lwybrau ac ardaloedd heb olau yn y parc\nAmseroedd cau ffyrdd y tu allan i Borth y Gogledd a Phorth y Gorllewin\nGweler Rhwystrau a Ffensys\nGweler Cynllun y Cyfnod Adeiladu (fesul safle)\nGweler Cau Ffyrdd\nMae Gerddi Sophia yn barcdir rhestredig gradd II ar gofrestr parciau a gerddi hanesyddol Cadw. Mae’r parcdir i’r de o faes parcio talu ac arddangos Gerddi Sophia gyda mynediad i gerbydau drwy Glos Sophia, oddi ar Heol y Gadeirlan.\nBydd cyfnod gorffwys o 4-6 wythnos yn cael ei ychwanegu at y calendr argaeledd ar ôl digwyddiadau â seilwaith sylweddol neu sy’n cael effaith sylweddol ar y tir i ganiatáu i'r tir adfer.\nMae'r gofod digwyddiadau wrth ymyl safleoedd preswyl a busnes, gan gynnwys gwesty, felly bydd ceisiadau am ddigwyddiadau yn cael eu hasesu gan ystyried y tarfu posibl ar y rhain.\nTeithiau cerdded / rasys /reidiau beic elusennol\nDigwyddiadau cymunedol gyda seilwaith cyfyngedig /cymedrol\nDigwyddiadau theatr awyr agored\nMaes parcio gorlif mewn cysylltiad â digwyddiadau ym Mharc Bute neu Gastell Caerdydd\nMaint 4,000 metr sgwâr\nMesuriadau Tua: 79m x 52m\nCynllun y Safle Mae’r safle yn dod dan Drwydded Safle Gerddi Sophia\nCyflenwad pŵer ar y safle Oes - Yn amodol ar bolisi defnydd teg\n• 16 Amp cyfnod sengl 230 folt (x2)\n• 32 Amp cyfnod sengl 230 folt (x2)\n• 63 Amp 3 chyfnod + niwtral 400 folt\n• 63 Amp cyfnod sengl 230 folt\nCyflenwad dŵr ar y safle Oes - Yn amodol ar bolisi defnydd teg. 1 lleoliad\nMae bloc toiledau cyhoeddus ym maes parcio Gerddi Sophia. Sylwch fod yr oriau agor i’r cyhoedd yn gyfyngedig. Ddim yn addas i'w ddefnyddio gan bobl sy’n mynd i ddigwyddiad.\nCyfansoddiad y tir Mae’r tir yn cynnwys glaswellt wedi’i atgyfnerthu â ffeibr sydd wedi’i ddylunio i wrthsefyll difrod gan olwynion teiars. Mae'r cyfansawdd yn eithaf bas gyda chraidd caled islaw, felly ni ellir gosod pyst mwy na 0.5m i’r tir, felly efallai y bydd angen angorau balast dŵr i gynnal eich strwythurau.\nCymdogion a sŵn Mae ardal ddigwyddiadau Gerddi Sophia gerllaw gwesty a llety preswyl.\nFelly, mae'n rhaid i chi ystyried y niwsans sŵn a allai gael ei achosi gan eich digwyddiad, gan gynnwys yn ystod y cyfnod adeiladu a dadosod. O ran cwrteisi, byddem yn eich cynghori'n gryf i ymgynghori a chyfleu eich cynlluniau ymlaen llaw gydag eiddo cyfagos.\nDefnyddir y maes parcio ceir, y maes parcio i fysus a'r ffordd fynediad i gynnig lleoedd parcio ar ddiwrnodau gêm fawr yn Stadiwm Principality, a gall achosi tarfu sylweddol ar fynediad i'r safle hwn.\nGoleuo Mae goleuadau yn y maes parcio, ond nid yn yr ardal ddigwyddiadau. Bydd angen goleuadau ychwanegol ar gyfer eich digwyddiad os bydd yn gweithredu ar ôl iddi dywyllu, neu os oes gennych staff sy'n gweithio ar y safle ar ôl iddi dywyllu.\nFfensys Gan fod yr ardal ddigwyddiadau mewn parc heb ei gloi yng nghanol y ddinas, bydd angen diogelwch a/neu ffens perimedr er mwyn diogelu eich offer, eich gwesteion a'ch staff.\nOs yw eich digwyddiad yn debygol o ddenu torfeydd, creu sŵn neu aflonyddwch sylweddol, byddai hefyd yn gwrtais i chi roi gwybod i leoliadau cyfagos a thrigolion lleol gan gynnwys y swyddfeydd newydd a’r preswylfeydd ar Heol y Gadeirlan.\nNational Express yng Ngerddi Sophia\nMynediad i Gerddwyr Y mynedfeydd agosaf i’r safle hwn o’r parc yw o:\n• Stryd y Castell (i’r de)\n• Parc Bute dros Bont y Mileniwm dros Afon Taf (i’r dwyrain)\n• Clos Sophia a’r ‘lôn feingefn’ (i’r gogledd a’r gorllewin)\nCyfyngiadau Cerbyd/Llwyth Mae rhes o folardiau y gellir eu cloi a’u tynnu wedi'i lleoli ar hyd y ffin flaen (gorllewinol) i atal cerbydau heb awdurdod rhag defnyddio’r ardal ddigwyddiadau ac i alluogi newid y pwyntiau mynediad/gadael er mwyn lleihau difrod i laswellt. Mae 4 'gorsaf ddocio' wag yn y pen deheuol i dderbyn y bolardiau a dynnwyd i'w cadw'n ddiogel. Gellir cael allweddi i dynnu'r bolardiau gan Oruchwyliwr y Safle.\nSylwch, nid oes mynediad i mewn nac allan i gerbydau ar Stryd y Castell / Heol Ddwyreiniol y Bont-faen drwy'r bolardiau a'r gatiau i'r de. Mae hyn at ddefnydd brys yn unig.\nDS: Byddai digwyddiadau sy'n cael eu cynnal yn Stadiwm Principality neu Stadiwm Criced Gerddi Sophia yn effeithio ar faes parcio Gerddi Sophia, felly byddai angen i unrhyw ddigwyddiad sy'n dymuno archebu'r lle hwn wirio dyddiaduron digwyddiadau'r stadia hyn yn gyntaf.\nMannau Parcio Agosaf i’r Trefnydd Digwyddiadau ac Ymwelwyr Gall ardal ddigwyddiadau Gerddi Sophia ei hun ddarparu ar gyfer hyd at 100 o leoedd. Caiff y rhain eu harchebu drwy’r dulliau ymgeisio arferol ar gyfer digwyddiadau.\nMae gan faes parcio Gerddi Sophia 320 o leoedd parcio talu ac arddangos yn y prif faes parcio ac ar hyd 'lôn feingefn' Gerddi Sophia, sy'n rhedeg ar hyd blaen (gorllewin) yr ardal ddigwyddiadau. Dylid archebu’r lleoedd hyn drwy Wasanaethau Parcio Adran Traffig a Thrafnidiaeth Cyngor Caerdydd.\nMae 9 lle bws gerllaw'r prif faes parcio. Mae'r rhain ar gael i'w defnyddio'n gyffredinol drwy'r peiriannau tocynnau talu ac arddangos.\nRhaid i chi drafod a threfnu defnydd o leoedd talu ac arddangos yn uniongyrchol gyda'r tîm Gwasanaethau Parcio ond gwnewch eich cyswllt o fewn yr Adran Parciau / Digwyddiadau yn ymwybodol o’r penderfyniadau, er gwybodaeth.\nOni bai eich bod yn cael gwybod yn glir fel arall, dylai trefnwyr digwyddiadau gymryd cyfrifoldeb llwyr am gyfathrebu â'r tîm Gwasanaethau Parcio ar bob mater sy'n effeithio ar leoedd parcio talu ac arddangos. Nid yw’r Rheolwr Digwyddiadau a Goruchwyliwr y Safle yn cymryd unrhyw gyfrifoldeb am gyfathrebu na negodi rhwng y partïon. Gwneir hyn er mwyn cadw rolau a chyfrifoldebau a sianeli cyfathrebu priodol yn glir.\nCyngor ar gyfer asesu risg a chynllunio yn ôl y Rheoliadau Adeiladu (Dylunio a Chynllunio)\nGall cyffiniau’r ardal ddigwyddiadau fod yn brysur. Fe'i defnyddir gan gerddwyr, beicwyr a cherbydau eraill. Gallent rannu llwybrau a ffyrdd gyda chynulleidfa a cherbydau'r digwyddiad.\nMae'r ardal ddigwyddiadau ar gael i gerddwyr ar bob adeg oni bai ei bod wedi'i ffensio'n ddiogel.\nGall parcio heb awdurdod rwystro cerbydau rhag cael mynediad i’r safle. Dylid sicrhau llwybrau mynediad ymlaen llaw i atal oedi.\nMae busnesau a phreswylfeydd preifat yn rhannu'r llwybr mynediad i gerbydau i’r ardal ddigwyddiadau.\nMae stiwardiaid traffig Cyngor Caerdydd yn cymryd dros maes pacio Gerddi Sophia a lleoedd talu ac arddangos ar hyd lôn feingefn Gerddi Sophia pan fydd digwyddiadau’n cael eu cynnal yn Stadiwm Principality/Stadiwm SWALEC. Cymerwch olwg ar Amserlen Digwyddiadau Dinas Caerdydd i weld a oes digwyddiadau’n gwrthdaro â'ch dyddiadau llogi.\nMae potensial ar gyfer troseddu ac ymddygiad gwrthgymdeithasol fel y disgwylir mewn unrhyw barc yng nghanol y ddinas.\nNid oes goleuadau ar y safle ei hun ac mae’n dywyll ar ôl machlud yr haul.\nMae'r safle'n agos at fusnesau a phreswylfeydd preifat. Rhaid ystyried aflonyddwch sŵn ar y safleoedd cyfagos hyn a chynllunio ar ei gyfer i atal niwsans. Ystyriwch gysylltu â phreswylfeydd ar: Heol y Gadeirlan, Sophia Walk, Hamilton Street, Talbot Street, Teras Coldstream, Belgrave Court, Heol Isaf y Gadeirlan, West Lee, Green Street, Mark Street, Hen Dafarn Westgate\nMae pŵer a dŵr ar gael ar y safle. Gall Rheolwr y Parc ganiatáu mynediad ar gais.\nMae gwasanaethau claddedig yn y Lleoliad ac o'i amgylch. Lle y bo’n hysbys, mae’r rhain wedi’u nodi ar gynllun sylfaenol yr ardal digwyddiadau.\nFodd bynnag, nid yw'r Lleoliad yn derbyn unrhyw gyfrifoldeb am gywirdeb y cynllun hwn. Mae'r Prif Gontractwr yn gyfrifol am wneud cais am chwiliadau RASWA (Deddf Ffyrdd a Gwaith Stryd) cyfredol a nodi presenoldeb gwasanaethau (e.e. sganio CAT) os yw'n bwriadu torri tir yn y Lleoliad neu o'i amgylch. Gall y Lleoliad gyrchu chwiliadau RASWA ar gais.\nNid oes cyfleusterau lles ar y safle ar hyn o bryd.\nGofalu am dir ym Mharciau Caerdydd\nMae Parc Bute yn dirwedd hanesyddol restredig Gradd 1 ac yn arboretwm o bwys cenedlaethol, helpwch ni i'w ddiogelu. Rydym wedi darparu'r canllawiau canlynol i'ch helpu i wneud hyn.\nMae Cyngor Caerdydd yn cadw’r hawl i ddirwyo Trefnwyr Digwyddiadau am unrhyw ddifrod a achosir i'r ddaear o ganlyniad i'w digwyddiad. Gall y dirwyon hyn fod yn sylweddol ac ni ellir eu negodi, dylech eu hosgoi drwy ddilyn y canllawiau hyn.\nYn dibynnu ar y tywydd, amodau'r ddaear yn ogystal â'r seilwaith, maint y traffig a maint neu gynllun eich digwyddiad, fe fydd yn peri lefel benodol o risg i'r tir y'i cynhelir arno.\nBydd Cyngor Caerdydd yn codi tâl ar Drefnwyr Digwyddiadau am y gost o atgyweirio difrod i 'adeiladwaith' y parc, e.e. tyweirch neu ail-hau ardaloedd glaswelltog, dad-gywasgu pridd, ailraddio rhychau teiars ac ati. Bydd y costau'n cael eu cymryd o Fond y digwyddiad.\nFodd bynnag, oherwydd y tywydd neu adeg y flwyddyn, efallai na fydd modd gwneud y gwaith adfer ar unwaith a gall effaith eich digwyddiad adael ôl hyll am wythnosau neu fisoedd. Nid yw defnyddwyr parciau rheolaidd na staff y parciau yn gwerthfawrogi hyn felly pan ddaw'n fater o ddifrod, mae atal yn llawer gwell nag adfer.\nUn o brif achosion difrod digwyddiadau yw teiars cerbydau sy'n gyrru dros dir meddal ac yn achosi rhychu hyll. Am y rheswm hwn rhaid i gerbydau aros ar arwynebau caled lle bynnag y bo modd. Dylid gosod teiars glaswellt ar gerbydau fforch a cherbydau safle eraill.\nOs yw'n rhaid bod cerbydau yn gyrru oddi ar ffyrdd / llwybrau efallai y bydd angen diogelu'r ddaear. Gwnewch yn siŵr bod eich cyllideb yn caniatáu ar gyfer diogelu tir lle bo angen er mwyn atal difrod. Mae stoc o fatiau trac ym Marc Bute y gall Trefnwyr Digwyddiadau sy’n defnyddio lleoliadau Parc Bute, Castell Caerdydd neu Erddi Sophia eu llogi am brisiau cystadleuol. Gweler Llawlyfr Digwyddiadau'r Parciau am fanylion neu trafodwch gyda Rheolwr Digwyddiadau'r Parciau.\nGall gyrwyr fod yn anodd eu rheoli mewn sefyllfaoedd fel digwyddiadau ac weithiau byddant yn crwydro oddi ar y llwybrau gyda bwriad da – e.e. ildio i gerddwr, cyrraedd terfyn amser digwyddiad ac ati. Fodd bynnag disgwylir i Drefnwyr Digwyddiadau gymryd camau rhagweithiol i reoli traffig eu digwyddiad ac ymddygiad y gyrwyr er mwyn peidio â difrodi'r parc. Cyflawnir hyn drwy ddefnyddio stiwardiaid, cynllunio ac amserlennu da, briffio da i yrwyr a staff a, lle bo angen, deunydd gwarchod corfforol e.e. ffensys, rhwystrau neu dapiau ar hyd ymylon bregus.\nCyfeiriwch at ganllawiau safle'r lleoliad ar gyfer gofynion lleol yn eich lleoliad a defnyddio gwybodaeth a phrofiad Goruchwylydd y Safle a staff Digwyddiadau’r Cyngor i gynllunio'n llwyddiannus er mwyn atal difrod.\nGall peidio â chymryd camau rhesymol i atal difrod rhag digwydd achosi niwed i’ch enw da chi a'r Cyngor, a allai eich atal rhag cynnal digwyddiadau ym mharciau Caerdydd yn y dyfodol.\nGweler Cynlluniau ArgyfwngGweler Diogelu'r Ddaear\nGofalu am goed ym Mharciau Caerdydd\nMae Cyngor Caerdydd yn cadw’r hawl i gyflwyno dirwyon i Drefnwyr Digwyddiadau am unrhyw ddifrod a achosir i'r coed o ganlyniad i'w digwyddiad. Gall y dirwyon hyn fod yn sylweddol ac ni ellir eu negodi, dylech eu hosgoi drwy ddilyn y canllawiau hyn.\nDylech friffio staff eich safle ar y wybodaeth hon a dylai'r daflen hon fod ar gael er gwybodaeth ar y safle.\nMae gorchudd coeden yn rhoi syniad o hyd a lled ardal ei gwreiddiau. Bydd cywasgu'r parth hwn yn raddol yn mygu'r goeden wrth i bocedi aer gael eu gwasgu allan o'r pridd. Am y rheswm hwn, ni chewch barcio unrhyw gerbydau na deunyddiau trwm eraill o dan orchudd unrhyw goeden. Os ydych yn dymuno gwneud cais i gael storio o dan orchudd coed i gynorthwyo'ch digwyddiad, rhaid trafod hyn o flaen llaw gyda Rheolwr Digwyddiadau'r Parciau a fydd yn penderfynu fesul achos.\nEr mwyn osgoi tyllu prif wreiddyn y gellid ei hollti neu ei heintio ac achosi i goeden ddirywio, nid ddylid gosod unrhyw byst yn y ddaear o dan unrhyw orchudd coeden.\nAm yr un rheswm ni chewch dorri ffosydd, cloddio na newid lefelau'r ddaear o dan orchudd unrhyw goed.\nEr mwyn osgoi difrodi ein coed ac atal heintio cunrhyw glwyf coeden, nid chaniateir tocio coed na llwyni. Yn gyffredinol, bydd Cyngor Caerdydd yn gwrthod unrhyw gais o'r fath, ond mewn achosion eithriadol bydd yn caniatáu i berson awdurdodedig wneud hyn. Os oes angen tocio coed i hwyluso eich digwyddiad, e.e. canghennau crog isel sy'n rhwystro cerbydau nwyddau trwm, rhaid i chi ofyn am hyn o flaen llaw gan Reolwr Digwyddiadau'r Parciau.\nEr mwyn osgoi llygru'r parth gwreiddiau, ni fydd unrhyw gemegau na thanwydd ac ati yn cael eu pentyrru na'u storio o dan orchudd unrhyw goeden. Rhaid defnyddio hambyrddau diferu o dan eneraduron.\nEr mwyn osgoi llosgi neu lygru'r parth gwreiddiau, ni chaniateir gosod pibellau nwy llosg gwresogyddion, generaduron ac ati o dan orchudd unrhyw goeden. Bydd pob pibell nwy llosg yn cael ei chyfeirio oddi wrth orchuddion coed.\nEr mwyn osgoi difrod tân ac osgoi llygru'r parth gwreiddiau, ni chaniateir coginio na thanau o dan orchudd unrhyw goeden.\nI barchu ein coed ac osgoi eu difrodi, rhaid i chi beidio ag atodi unrhyw beth at goeden. Ni ddylech hoelio na gosod posteri â phinnau ar goed na rhwymo posteri o amgylch coed â llinyn. Os ydych yn dymuno atodi unrhyw beth at goeden neu grogi rhywbeth oddi arni, e.e. goleuadau, arwyddion, addurniadau ac ati, rhaid trafod a chytuno ar hyn ymlaen llaw gyda Rheolwr Digwyddiadau'r Parciau.\nOs yw eich digwyddiad yn gofyn am symud cerbydau neu offer wrth ymyl coeden, efallai y bydd angen defnyddio mesurau diogelu coed lleol i wahanu'r goeden/coed yn gorfforol oddi wrth y perygl. Gweler yr enghraifft isod.\nBydd unrhyw fesurau amddiffynnol o amgylch coed yn parhau i fod yn eu lle drwy gydol y digwyddiad ac ni chânt eu tynnu na'u hadleoli. Bydd hyn yn cael ei fonitro gan Oruchwylydd y Safle.\nMae coed aeddfed a phrin yn bethau na ellir rhoi rhai eraill yn eu lle, a rhaid gofalu amdanynt. Mae hyn yn arbennig o bwysig mewn safleoedd arboretwm fel Parc Bute a Pharc y Rhath. Cyfeiriwch at ganllawiau penodol ar safleoedd lleoliadau i weld unrhyw gyfyngiadau lleol ychwanegol.\nBydd angen gwneud gwaith gosod goleuadau brys ar gyfer llawer o ddigwyddiadau, a bydd gwaith gosod o'r fath yn cael ei wneud yn unol â gofynion BS5266 a'r Canllaw Porffor. Dylai'r system gynnwys pob rhan ofynnol o'r safle gan gynnwys yr holl lwybrau ymadael / dianc ac ardaloedd cadw eitemau er mwyn galluogi pobl i adael y safle i leoliad cytunedig neu'r Briffordd Gyhoeddus fel sy’n briodol.\nDylai fod gan bob llwybr ymadael / dianc ddwy ffynhonnell bŵer amgen fel bod y lefel goleuo ar hyd y llwybr yn parhau ar y lefel ofynnol os bydd methiant rhannol yn y system. Os defnyddir goleuadau tŵr, caiff hwn ei osod a'i anelu'n gywir cyn agor y digwyddiad. Bydd lefelau golau ar hyd y llwybrau a nodir yn cael eu mesur a'u plotio ar gynllun safle sy'n dangos bod lle digonol yn cael ei oleuo.\nDarparwyd cynllun er gwybodaeth gyda lleoliadau colofnau goleuadau awgrymedig. Mae hyn ar gyfer canllawiau yn unig ac NID yw'n diddymu cyfrifoldeb trefnydd y digwyddiad am gyflawni'r gofynion uchod.\nCae Cooper-EL(6)01 A3Download\nCae Cooper-EL(6)02 A3Download\nCae Cooper -EL(6)03 A3Download\nCyfrifoldeb trefnwyr digwyddiadau yw gwneud profion goleuadau a dylid cyflwyno canlyniadau i parcbute@caerdydd.gov.uk. Gellir copïo Swyddogion eraill y Cyngor yn y neges yn ôl y gofyn.\nGweld Cynlluniau Argyfwng\nGweld Ffurflen Adrodd am Ddigwyddiad\nGweld Ymateb i Arllwysiadau\nGall Rheolwr Digwyddiadau'r Parciau benodi Goruchwylydd Safle i oruchwylio gweithgareddau eich digwyddiad ar y safle ac i ddiogelu buddiannau Adran y Parciau a'r Cyngor. Bydd Rheolwr Digwyddiadau'r Parciau yn penderfynu a fydd gofyn cael Goruchwyliwr Safle y Cyngor wrth asesu eich cais, ond fel arfer bydd angen un ar bob digwyddiad gydag unrhyw seilwaith, gweithgareddau neu symudiadau cerbydau sylweddol.\nEr mwyn i ni drefnu’r staff angenrheidiol ar gyfer eich digwyddiad mae'n hanfodol eich bod yn rhoi drafftiau rhesymol gywir i ni o'ch Cynllun Safle a’ch Amserlen Gynhyrchu a Rhestr Gerbydau cyn gynted â phosibl. Bydd eu hangen arnom i asesu'r amseroedd a'r diwrnodau y bydd angen Goruchwylydd Safle drwy gydol eich cyfnod llogi.\nBydd Goruchwylydd y Safle yn rhoi cymorth logistaidd ar y safle i chi e.e. datgloi gatiau'r lleoliad, rhoi mynediad i Bŵer, Dŵr, Arwyddion, baneri heras, matiau trac a.y.b. Bydd yn ddolen gyswllt ar y safle rhyngoch a Rheolwr Digwyddiadau'r Parciau i ddatrys problemau.\nBydd Goruchwylydd y Safle hefyd yn gyfrifol am gynnal yr arolygiad safle cyn ac ar ôl y digwyddiad a darparu tystiolaeth i Reolwr Digwyddiadau'r Parciau er mwyn i hwnnw asesu a fydd angen gwneud didyniadau o'ch bond .\nRôl Goruchwylydd y Safle a'n disgwyliadau:\nSleidiau Sefydlu Safle Parc Bute\nSleidiau Sefydlu Safle Gerddi Sophia;\nSylwer y codir tâl am wasanaethau (oni chytunir fel arall). Byddwch yn cael eich anfonebu am gost Goruchwylydd y Safle (o leiaf 4 awr o alwad allan) ar ôl eich digwyddiad yn seiliedig ar y taflenni amser a gyflwynir.\nDiwrnod 6am - 8pm £16.36\nGyda’r nos 8pm - 6am £21.17\nPenwythnos Hanner nos, nos Wener tan hanner nos, nos Sul £23.60\nGŵyl y Banc Hanner nos, nos Sul tan hanner nos, nos Lun £30.90\nOs yw eich digwyddiad yn mynd yn hirach na'r amserlen a gyflwynoch, neu os gadewch offer ar y safle i'w gasglu y diwrnod canlynol (toiledau, rhwystrau/ffensys ac ati), neu os yw hi'n mynd yn rhy hwyr i wneud archwiliad safle/trosglwyddiad terfynol boddhaol, byddwch yn cael eich bilio am yr oriau ychwanegol sy'n angenrheidiol (o leiaf 4 awr) i’r Goruchwylydd Safle ddychwelyd y diwrnod canlynol.\nRydym yn argymell eich bod yn sicrhau bod cynrychiolydd addas o dîm eich digwyddiad yn cwblhau'r ffurflen derfynol gyda Goruchwylydd y Safle pan fo’r holl weithgareddau a’r casgliadau wedi eu cwblhau, gan y bydd y wybodaeth a ddarperir ar y ffurflen hon yn cael ei defnyddio i benderfynu pa ddidyniadau, os o gwbl, y bydd angen eu cymryd o’ch bond.\nAr gyfer digwyddiadau llai, gwnewch drefniadau ynghylch mynediad i safle eich digwyddiad cyn eich digwyddiad.\nBydd staff Parc Bute neu Geidwad Parc Bute yn ymweld â chi a bydd yn sicrhau bod ein telerau ac amodau llogi yn cael eu cynnal, ac yn rhoi cyngor a chymorth i chi ar y safle.\nGweithdrefn plentyn neu oedolyn agored i niwed ar goll\nLle mae'r niferoedd yn ei warantu, dylai Trefnydd y Digwyddiad hefyd ddarparu ar gyfer 'plentyn ar goll neu oedolyn agored i niwed' ar safle'r digwyddiad.\nDylid cynllunio ar gyfer gweithdrefn ymlaen llaw gan ystyried mannau cyfarfod, adfer plant a threfniadau lles.\nGall fod yn briodol bod gan unigolion sy'n gweithio mewn swyddi penodol ddatgeliad dilys gan y Gwasanaeth Datgelu a Gwahardd (y Gwasanaeth Datgelu a Gwahardd).\nGweler: Darpariaeth i Bobl Anabl\nMae manylion trwydded Safle safonol y safle yn:\nAmodau Trwydded Safle Parc Bute 01214\nAmodau Trwydded Safle Gerddi Sophia 01095\nEfallai y bydd angen i chi ofyn am ganiatâd ychwanegol ynglŷn â'r canlynol:\nAdloniant a Reoleiddir:\nAdloniant a ddarperir i'r cyhoedd gyda'r bwriad o wneud elw e.e. cerddoriaeth, ffilm, dawns, dramâu, chwaraeon dan do.\nOs yw eich digwyddiad yn cynnwys adloniant a reoleiddir\nBydd angen i chi gysylltu â PRS ar 0800 068 4828 neu music.licence@prsformusic.com i drefnu eich trwydded.\nBydd Parc Bute yn rhoi gwybod i PRS drwy eu Hysbysiad Digwyddiad Trydydd Parti gyda'r wybodaeth a ddarperir yn eich cais.\nGwerthu neu gyflenwi alcohol:\nLluniaeth gyda’r hwyrnos:\nRhowch wybod i ni os ydych yn bwriadu gweini lluniaeth hwyr y nos neu fwyd poeth neu ddiod rhwng (11.00pm a 5.00am).\nGweler Casgliadau Elusennol\nGweler Trwyddedau Cyngor Caerdydd\nHysbysiad Cyhoeddus ar gyfer Digwyddiadau\nChi sy'n gyfrifol am roi gwybod i ddefnyddwyr rheolaidd y parc am eich digwyddiad o leiaf 7 diwrnod cyn eich diwrnod sefydlu cyntaf os yw’n tarfu ar lwybrau cyhoeddus a/neu'n newid amseroedd cloi arferol y parc (ac yn byrhau’r diwrnod).\nDylid arddangos manylion ar bob un o gatiau'r parc ac mewn lleoliadau o bwys yn agos at safle eich digwyddiad pan fo angen.\nDylai’r arwyddion fod yn ddwyieithog a dylid eu tynnu i lawr cyn i chi adael y safle.\nGeiriad enghreifftiol ar arwyddion:\nHysbysiad Cyhoeddus Public Notice\nCynhelir [enw'r digwyddiad] ar [DD-MM] o [00:00-00:00] yn [lleoliad y digwyddiad].\nFelly bydd y [llwybr a/neu'r ardal] hon yn brysurach na’r arfer bryd hynny.\nHoffem ymddiheuro am unrhyw anghyfleustra a achosir.\nI gael rhagor o wybodaeth cysylltwch â: [Enw Trefnydd y Digwyddiad a’r Manylion Cyswllt] Please note that [event name] is taking place on [DD-MM] from [00:00-00:00] at [event location].\nTherefore this [path and/or area] will be busier than usual at this time.\nFor more information, please contact: [Event Organiser’s Name & Contact Details]\nGweler y Gymraeg\nMae gwybodaeth fanwl am iechyd a diogelwch digwyddiadau ar gael yn y Canllaw Porffor, a ysgrifennwyd gan Fforwm y Diwydiant Digwyddiadau.\nMae'r Canllaw Porffor yn cynnwys llawer o wybodaeth efallai nad yw’n berthnasol ar gyfer digwyddiadau llai. Os ydych yn cynllunio digwyddiad bach neu ganolig, mae gwybodaeth iechyd a diogelwch ar gael gan yr Awdurdod Gweithredol Iechyd a Diogelwch.\nIndemniad / Cyfyngiad Atebolrwydd Cyngor Caerdydd\nMae Trefnydd y Digwyddiad, wrth wneud cais am ddigwyddiad ac ymrwymo i gontract, yn cytuno i indemnio'r Cyngor ei swyddogion, cyflogeion, ei denantiaid, ei wahoddedigion, ei drwyddedeion a’i ymwelwyr rhag ac yn erbyn pob anaf personol (marwol ai peidio) ac eithrio anaf sy'n deillio o unrhyw weithred esgeulus gan y Cyngor neu ei weision neu asiantau, a'r holl golled neu ddifrod i eiddo sy'n deillio'n uniongyrchol neu'n anuniongyrchol o arfer yr hawliau y cyfeirir atynt yn yr Atodlen a enwyd neu unrhyw un ohonynt ac yn erbyn pob atebolrwydd mewn perthynas â phob hawliad, galwad, achos, cost, iawndal a threuliau mewn perthynas â hynny ac na fyddai wedi codi pe na bai'r caniatâd i ddod i mewn neu i ddefnyddio'r eiddo neu'r cyfleusterau a enwyd wedi'i roi ac mae Trefnydd y Digwyddiad yn datgan y bydd Trefnydd y Digwyddiad yn gyfrifol am gael unrhyw ganiatâd ychwanegol sy'n ofynnol gan denantiaid neu Drwyddedeiau'r Cyngor mewn perthynas ag eiddo neu gyfleusterau'r Cyngor y mae'r indemniad hwn yn berthnasol iddynt.\nNid yw Cyngor Caerdydd yn derbyn unrhyw gyfrifoldeb nac atebolrwydd am golli, difrodi na dwyn unrhyw offer neu effeithiau eraill sy'n gysylltiedig â'ch digwyddiad.\nNid yw Cyngor Caerdydd yn derbyn unrhyw gyfrifoldeb nac atebolrwydd o gwbl am ganslo, oedi, cau neu golli enillion y digwyddiad, nac unrhyw golledion neu iawndal priodoladwy eraill a achosir gan amgylchiadau y tu hwnt i reolaeth y Cyngor. Nid yw Cyngor Caerdydd yn derbyn unrhyw atebolrwydd am ganslo digwyddiad oherwydd tywydd eithafol nac unrhyw Force Majeure. Rydym yn ei gwneud yn ofynnol i chi\ngyflwyno Ffurflen Indemniad wedi ei llofnodi o leiaf 10 diwrnod gwaith cyn eich digwyddiad, gellir cynnwys hyn gyda Rhan 1 eich cais.\nToiledau Yes - 2 female, 1 x disabled & baby change and 2 x male toilets are available for general public use inside the Secret Garden Café courtyard and Visitor Centre.\nArchebu’r Ganolfan Ymwelwyr ei hun Efallai yr hoffech ddefnyddio adeilad y Ganolfan Ymwelwyr ei hun ynghlwm â'ch digwyddiad.\nMae'r Ganolfan Ymwelwyr ar gael i'w llogi'n uniongyrchol gan dîm Parc Bute.\n• Pont fynediad i gerbydau (o Heol Corbett), er bod yn rhaid i gerddwyr fod yn ymwybodol bod y fynedfa olaf hon yn fynedfa i gerbydau cludo/mynedfa wasanaeth felly mae'n rhaid ei defnyddio gyda gofal ychwanegol.\nCyfyngiadau Cerbyd/Llwyth • Mae mynediad cerbydau i'r safle dros y bont gerbydau oddi ar Heol y Gogledd, sydd gyferbyn â Heol Corbett. Mae uchafswm pwysau o 40 tunnell ar y bont gerbydau.\n• Mae’r bont gerbydau yn culhau i un lôn gan ei bod yn croesi Camlas Gyflenwi’r Dociau felly rhaid rheoli traffig sy'n dod i mewn a gadael yn ofalus, gan ddefnyddio mannau pasio ar hyd y ffordd wasanaeth prif ddigwyddiadau tua'r de.\n• Mae bolard awtomatig ar waith ar y bont gerbydau i atal cerbydau rhag mynd i Barc Bute heb awdurdod. Felly, efallai y bydd angen i chi ofyn am gael benthyg set o 'gardiau sweipio' er mwyn gallu rheoli traffig yn ymwneud â'ch digwyddiad. Gellir cynnwys y cais hwn ar eich ffurflen gais. Gweler yr arweiniad ar ddefnyddio'r system rheoli bolardiau yn ddiogel.\n• Ar ôl cyrraedd Caffi'r Ardd Gudd, rhaid i gerbydau gadw at y llwybrau arwyneb caled.\n• Rhaid i'r holl ddadlwytho i ardaloedd glaswelltog gael ei wneud â llaw er mwyn peidio â difrodi'r tir.\n• Dim ond cerbydau ysgafn sy'n llai na 3.5 tunnell mewn pwysau (lori bach/fan fach/car) a gaiff yrru ar y llwybr sy'n rhedeg ar hyd blaen wal yr ardd. Nid yw wedi ei adeiladu i fod yn addas i gerbydau trymach.\n• Ni chaniateir cerbydau ar yr ardal balmantog o amgylch y meinciau picnic i atal cracio'r slabiau palmant.\nRydym yn gofyn i chi gyflwyno map llwybr ar gyfer unrhyw ddigwyddiadau cerdded neu redeg. Dylid llunio'r cynllun hwn i raddfa a dangos llwybrau digwyddiad cyflawn.\nCynllunydd llwybr hawdd: https://www.mapometer.com/\nEfallai y bydd angen i chi ddarparu mapiau ychwanegol i ddangos cynllun stiwardio neu safleoedd marsialiaid.\nRhaid cael caniatâd ymlaen llaw gan Reolwr Digwyddiadau'r Parciau i ddefnyddio llwybrau y tu allan i Barc Bute, mewn ymgynghoriad â chydweithwyr e.e. Caeau Pontcanna neu Daith Taf.\nEfallai y bydd angen caniatâd arnoch gan dimau eraill y cyngor ar gyfer llwybrau ledled y ddinas.\nO ran y ffyrdd eraill ar eich llwybr rhaid i chi gysylltu â Traffig a Thrafnidiaeth er mwyn trefnu mynediad, efallai y codir tâl am y gwasanaeth hwn. Os bydd llwybr eich ras yn syrthio y tu allan i’r parc ar Rodfa’r Gorllewin yna mae’n rhaid i chi gael caniatâd yr adran Briffyrdd.\nDylech gynnwys drafft gyda'ch Cais Rhan 1. Sylwch na chaniateir newid eich cynllun safle heb ganiatâd o flaen llaw a chael y gwaith papur perthnasol.\nMarchnata eich digwyddiad\nGall Tîm Parc Bute eich helpu i farchnata eich digwyddiadau ym Mharc Bute neu yng Ngerddi Sophia mewn nifer o ffyrdd.\nRydym yn hapus i rannu eich negeseuon ar y cyfryngau cymdeithasol - tagiwch ni er mwyn i ni gael y wybodaeth ddiweddaraf.\nGweler Rhestr Gwefan\nMae gan Barc Bute tua 25 o fatiau trac a 2 rolyn o rwyll atgyfnerthu glaswellt.\nMae matiau trac yn 2.44m x 1.22m (8 troedfedd x 4 troedfedd)\nCaiff y matiau a'r rholiau eu storio yng Nghanolfan Ymwelwyr Parc Bute mewn ardal gaeedig ddiogel.\nMae'r matiau a'r rholiau yn ddigon ysgafn i ddau berson eu ‘cludo â llaw' i mewn i lori neu wely gwastad a’u cludo i'r safle.\nMae'r matiau ar gael i'w llogi gan Drefnwyr Digwyddiadau am £10 y mat, yr wythnos + TAW [Pris cost dros £80 + TAW]\nGall Goruchwyliwr eich Safle eich helpu i gasglu a dosbarthu os oes angen.\nOs ydych yn dymuno llogi'r matiau trafodwch mewn da bryd gyda Swyddog Digwyddiadau Parc Bute. Cânt eu dyrannu ar sail y cyntaf i'r felin.\nGweler Gwarchod y Tir\nMynediad i Safle Castell Caerdydd\nMae'n hanfodol bod digwyddiadau sydd wedi'u cynllunio ar gyfer Castell Caerdydd yn cysylltu â Pharc Bute cyn gynted â phosibl i ofyn am fynediad drwy'r parc. Mae perfformiadau digwyddiadau a gynhelir yng Nghastell Caerdydd yn denu costau ychwanegol os oes angen defnyddio Parc Bute arnynt, h.y. ar gyfer llwybrau gwasanaeth digwyddiadau, llwybrau mynediad i gynulleidfaoedd a/neu ardaloedd cynhyrchu cefn tŷ.\nLlwybrau gwasanaeth digwyddiadau\nLlwybrau mynediad i’r gynulleidfa i giât ogleddol y castell\nArdaloedd cynhyrchu cefn tŷ\nPwyntiau allanfeydd brys\nCyflenwad dŵr ar y safle\nOes - Yn amodol ar bolisi defnydd teg\n2 x tanc septig (3,500 galwyn)\nCysylltiad Data Mae'n bosibl dod â data i Gae Cooper drwy bwynt cysylltu ym mastiwn gogledd-orllewinol Castell Caerdydd. Gall hyn fod drwy wifren galed i'r cae neu drwy ei drosglwyddo fel signal Wi-Fi.\nLlifogydd Mae Cae Cooper yn orlifdir ac er bod afon Taf wedi'i diogelu'n dda gan gynllun amddiffyn rhag llifogydd y 1980au, mae Camlas Gyflenwi’r Dociau ar lefel uwch na Chae Cooper ac mewn tywydd garw iawn gallai orlifo i’r cae. Mae hyn yn llawer mwy tebygol yn ystod misoedd y gaeaf, sy'n rheswm arall pam nad yw digwyddiadau fel arfer ond yn cael eu cynnal o fis Ebrill i fis Medi. Gallai hyn fod yn anodd ei ragweld neu ei atal a gallai arwain at golledion sylweddol oherwydd "Force Majeure" i Drefnwyr Digwyddiadau.\nOs yw eich digwyddiad yn debygol o ddenu torfeydd, creu sŵn neu aflonyddwch sylweddol, byddai hefyd yn gwrtais i chi roi gwybod i leoliadau cyfagos a thrigolion lleol gan gynnwys y swyddfeydd newydd a'r preswylfeydd ar Heol y Gadeirlan.\n- Bont y Pysgotwr (o Goleg Brenhinol Cerdd a Drama Cymru, o’r dwyrain)\n- Porth Gogleddol y Castell (o Heol y Gogledd, y Ganolfan Ddinesig, o’r de-ddwyrain)\n- Porth y Gorllewin (o Stryd y Castell, o’r de)\n- ont y Mileniwm (o Erddi Sophia, o’r gorllewin)\nCyfyngiadau Cerbyd/Llwyth Mae mynediad cerbydau i'r safle dros y bont gerbydau oddi ar Heol y Gogledd, sydd gyferbyn â Corbett Rd. Mae uchafswm pwysau 40 tunnell ar y bont gerbydau.\nMae’r bont gerbydau yn culhau i un lôn gan ei bod yn croesi Camlas Gyflenwi’r Dociau felly rhaid rheoli traffig sy'n dod i mewn a gadael yn ofalus, gan ddefnyddio mannau pasio ar hyd y ffordd wasanaeth ar gyfer prif ddigwyddiadau tua'r de.\nMae bolard awtomatig ar waith ar y bont gerbydau i atal cerbydau rhag mynd i Barc Bute heb awdurdod. Felly, efallai y bydd angen i chi ofyn am gael benthyg set o 'gardiau sweipio' er mwyn gallu rheoli traffig yn ymwneud â'ch digwyddiad. Gellir cynnwys y cais hwn ar eich ffurflen gais. Gweler yr arweiniad ar ddefnyddio'r system rheoli bolardiau yn ddiogel.\nMae dau fan troi glaswellt siâp morthwyl ar Gae Cooper - un yn y pen gogleddol ac un yn y pen deheuol yn ogystal â dwy gilfan laswellt gyferbyn â nhw. Mae'r rhain yn darparu 'safleoedd caled' lle gellir troi cerbydau digwyddiadau a'u dadlwytho. Dylid cynllunio a chydgysylltu gweithrediadau i sicrhau mai dim ond hyn a hyn o draffig digwyddiadau sy’n troi ar y safle. Gall peidio â gwneud hyn niweidio'r glaswellt yn ddiangen a'ch gadael yn atebol i dalu costau adfer.\nMae rhai ardaloedd 'dim mynediad' yn gyfagos â’r safle digwyddiad a rhaid diogelu'r rhain yn gorfforol rhag difrod posibl yn sgil eich digwyddiad, cyfeiriwch at gynllun y safle am arweiniad [coed campus, canopïau coed yn gyffredinol, y Gored Ddu ac ati]\nMae gan Barc Bute stoc o arwyddion 'modd digwyddiad' er mwyn helpu i reoli traffig digwyddiadau pan fo'r niferoedd yn sylweddol.\nMae system rheoli bolardiau awtomatig ger Pont Fynediad i Gerbydau Parc Bute. Mae nodyn cyfarwyddyd ar ei ddefnyddio’n ddiogel ar gael.\nMae llwybr beicio dynodedig yn croesi’r bont fynediad i gerbydau ger mynedfa'r parc – mae hyn yn effeithio ar hawl dramwy cerbydau wrth fynd i mewn i'r parc a'i adael. Dylai trefnwyr digwyddiadau ystyried sicrhau staff rheoli traffig ychwanegol i gynorthwyo cerbydau sy'n dod i mewn ac yn gadael y parc ar draws y llwybr beicio dynodedig\nMae llwybr beicio dynodedig yn croesi'r parc rhwng Coleg Brenhinol Cerdd a Drama Cymru a Phont Droed y Mileniwm, sy'n croesi'r prif fynediad i gerbydau i Gae Cooper.\nGall y parc fod yn brysur. Fe'i defnyddir gan gerddwyr, beicwyr a cherbydau gweithredol eraill. Gallent fod yn rhannu llwybrau a ffyrdd gyda chynulleidfa a cherbydau'r digwyddiad.\nMae rhai beicwyr yn mynd yn gyflymach na’r terfyn cyflymder a gallant fod yn berygl i draffig digwyddiadau.\nMewn tywydd gwlyb gall y tir fynd yn feddal iawn a gall dŵr sefyll ar wyneb ffyrdd c ar y glaswellt.\nMae'r parc yn cael ei gloi yn y nos (tua 30 munud cyn machlud haul) er y gwyddys fod pobl yn dewis cael eu cloi ynddo neu ddod i mewn ar ôl cloi drwy lwybrau answyddogol.\nMae'r parc ehangach y tu allan i safle'r digwyddiad yn cael ei batrolio gan wasanaeth ceidwaid o fewn oriau golau dydd. Maent yn gwisgo gwisg goch ac wedi'u lleoli yn Adeilad y Ganolfan Addysg yng nghanol y parc. Mae'r ceidwaid yn gweithio i system rota ond mae adegau pan nad oes ceidwaid ar ddyletswydd. Os oes angen i chi gysylltu â cheidwad, dylech gysylltu â Rheolwr y Parc yn y lle cyntaf\nMae gwasanaethau tanddaearol ar y safle digwyddiadau hwn. Nodir y rhain ar gynllun sylfaen yr ardal ddigwyddiadau, lle bo'n hysbys ond nid yw'r Lleoliad yn derbyn unrhyw gyfrifoldeb am gywirdeb llawn cynlluniau gwasanaeth. Efallai nad yw gwasanaethau wedi’u claddu ar ddyfnderoedd sy'n cydymffurfio â'r safonau presennol. Rhaid i chi roi gwybod i swyddfa Rheolwyr y Parc a gofyn am ganiatâd i dorri unrhyw dir.\nY Prif Gontractwr sydd yn gyfrifol am wneud cais am chwiliadau RASWA (Deddf Ffyrdd a Gwaith Stryd) cyfredol a nodi presenoldeb gwasanaethau (e.e. sganio CAT) os yw'n bwriadu torri tir yn y Lleoliad neu o'i amgylch. Gall y Lleoliad gael gafael ar chwiliadau RASWA ar gais.\nNid oes cyfleusterau lles ar y safle ar gyfer staff digwyddiadau ar hyn o bryd. Mae toiledau sydd wedi'u lleoli yng nghaffis y parc ar gael i staff/cyfranogwyr digwyddiadau at ddefnydd ysgafn yn unig.\nBydd angen i chi wneud trefniadau ar gyfer mynediad i safle eich digwyddiad.\nMae'n ofynnol i Drefnydd y Digwyddiad wneud trefniadau i gasglu (a dychwelyd) allweddi/cardiau sweipio o'r Ganolfan Ymwelwyr cyn eich digwyddiad:\nDydd Sadwrn a dydd Sul 12pm – 3pm\nCwrdd â Cheidwad Parc Bute ar y safle (ar ôl cytuno o flaen llaw)\nMae'n ofynnol i Drefnydd y Digwyddiad gwrdd â'r Goruchwyliwr Safle ar y safle awr cyn y gweithgaredd cyntaf a gynlluniwyd ar gyfer cynnal archwiliad safle cyn y digwyddiad ac i gwblhau Cyfarfod Trosglwyddo. Dylech gynnwys yr apwyntiad hwn yn eich Rhestr Cynhyrchu a Cherbydau.\nDylid trefnu Cyfarfod Dychwelyd hefyd ar eich diwrnod olaf ar y safle yn dilyn y casgliadau terfynol.\nPanel Cyswllt Digwyddiadau\nBydd cynrychiolwyr y Panel Cyswllt Digwyddiadau yn rhoi cyngor arbenigol i Drefnwyr Digwyddiadau a Rheolwr Digwyddiadau'r Parciau yn ystod y cam cynllunio manwl. Maent yn ymwneud â sicrhau y bydd y digwyddiad yn cael ei gynnal yn ddiogel ac y caiff yr holl ddyletswyddau statudol eu cyflawni.\nMae'r panel yn cyfarfod unwaith y mis i asesu goblygiadau Iechyd a Diogelwch y digwyddiadau a gynlluniwyd yn y ddinas a chynorthwyo trefnwyr digwyddiadau i sicrhau diogelwch pawb sy'n bresennol. Nid yw'r panel yn gwneud penderfyniadau ar ran yr awdurdod lleol gan mai gwasanaeth cynghori yn unig ydynt.\nGall panel nodweddiadol gynnwys cynrychiolwyr:\nIechyd yr Amgylchedd (Hylendid Bwyd)\nPeiriannydd Strwythurol (i gael cyngor ar strwythurau dros dro)\nBydd cynrychiolydd o’r Adran Parciau yn mynychu ac yn cynghori ar faterion sy'n benodol i safle eich lleoliad dewisol.\nBydd yn ofynnol i Drefnwyr Digwyddiadau gydymffurfio â gofynion cynrychiolwyr Panel Cyswllt Digwyddiadau a chyfeirir at hyn yn eich Llythyr Amodau.\nPa ddigwyddiadau fyddai'n cael eu cyfeirio at y Panel Cyswllt Digwyddiadau?\nBydd angen i Banel Cyswllt Digwyddiadau graffu ar ddigwyddiad yn seiliedig ar y risg y mae'n ei gyflwyno i iechyd a diogelwch y cyhoedd.\nMae'r penderfyniad hwn yn seiliedig ar y meini prawf canlynol:\nMaint y digwyddiad\nY gweithgareddau sy'n gysylltiedig â'r digwyddiad\nY gynulleidfa darged\nLleoliad ac amser y digwyddiad\nHyrwyddwr y digwyddiad (mae’n debygol y bydd yn ofynnol i hyrwyddwyr newydd neu hyrwyddwyr sydd â hanes o gydymffurfiaeth wael fynd gerbron Panel Cyswllt Digwyddiadau)\nCadeirydd y Panel Cyswllt Digwyddiadau fydd yn penderfynu p’un ai a fydd gofyn i ddigwyddiad fynd gerbron Panel Cyswllt Digwyddiadau, neu efallai y gofynnir i chi gyflwyno gwaith papur ar gyfer gwneud asesiad yn y swyddfa.\nCyflwyno dogfennau o flaen llaw – Rhestr Wirio Trefnydd y Digwyddiad\nDylech gyflwyno'r dogfennau canlynol erbyn y dyddiad a bennwyd (tua 3 wythnos cyn eich cyflwyniad):\nRhestr Wirio Trefnydd y Digwyddiad wedi ei chwblhau\nCynllun safle manwl\nDisgrifiad amlinellol o'r digwyddiad gyda'r niferoedd y mae disgwyl iddynt fynychu a gwybodaeth ddemograffig ddangosol am eich cynulleidfa.\nManylion cyswllt ar gyfer Trefnydd y Digwyddiad a phersonél allweddol eraill drwy gydol y cyfnod adeiladu, clirio a chyfnod y digwyddiad.\nAsesiad Risg digwyddiad sy'n nodi'r holl beryglon posibl a pha gamau y byddwch yn eu cymryd i leihau'r risgiau.\nSut mae Panel Cyswllt Digwyddiadau’n gweithio?\nGwahoddir Trefnydd y Digwyddiad i gyflwyno ei gynigion ar gyfer y digwyddiad i'r panel. Cyflwyniad llafar fydd hwn a gellir cynnwys dogfennau a/neu sleidiau. Rôl y Panel Cyswllt Digwyddiadau yw ystyried y goblygiadau i ddiogelwch y cyhoedd ar gyfer unrhyw ddigwyddiad a ddygir ger eu bron ac yna rhoi sylwadau adborth a chyngor ar eu maes arbenigedd penodol.\nO ganlyniad i adborth y Panel Cyswllt Digwyddiadau, efallai y bydd gan drefnwyr nifer o gamau i’w gweithredu a bydd gofyn iddynt ddarparu tystiolaeth bod y rhain wedi'u cwblhau.\nEfallai y bydd hefyd yn ofynnol i rai cynrychiolwyr y Panel Cyswllt Digwyddiadau ymweld â'r safle cyn i'r digwyddiad agor er mwyn gallu sicrhau bod y realiti ar y tir, yn cyfateb â'r cynlluniau a gyflwynwyd i'r Cyngor, a bod risgiau'n cael eu rheoli'n ddigonol ar y safle.\nSylwch: Codir tâl am rai o wasanaethau’r Panel Cyswllt Digwyddiadau, rhoddir manylion yn eich llythyr Amodau Llogi.\nCanllawiau’r Awdurdod Gweithredol Iechyd a Diogelwch\nDim ond cerbydau gweithredol sy'n cael mynd i mewn i'r parc. Dylid parcio pob cerbyd personol y tu allan.\nMae'n bosibl trefnu llogi meysydd parcio cyhoeddus a thalu ac arddangos y Cyngor, yn gyfan neu’n rhannol.\nAr gyfer 20 cerbyd neu lai:\nDefnyddiwch y meysydd parcio talu ac arddangos ar Heol y Gogledd/Gerddi Sophia\nTalwch wrth y peiriant neu crëwch gyfrif a thalu drwy MiPermit\nBydd angen rhoi rhif cofrestru pob cerbyd yn MiPermit ond gellir ychwanegu sawl cerbyd o dan un cyfrif a darperir derbynneb.\nCaiff y gost ddyddiol ei chodi ac ni chaiff lleoedd eu cadw.\nAr gyfer 21 cerbyd a rhagor:\nMae ardal (tua'r gogledd o’r bont fynediad i gerbydau) y gellir ei rhannu ac lle mae bolardiau y gellir eu cloi y bydd modd eu rhoi ar waith y byddai'n rhaid i'r llogwr eu rheoli\nByddai cost yr ardal hon yn £8.40 x 21 lle + ffi weinyddol o £58. Cyfanswm = £234.40\nCodir tâl o £8.40 ar unrhyw leoedd ychwanegol mae eu hangen.\nAngen isafswm o 5 diwrnod gwaith o rybudd - cysylltwch â'r Tîm Parcio i drefnu anfonebu am yr ardal hon ac i roi gwybod i'r cynorthwywyr parcio am y cais am barcio awdurdodedig.\nCysylltwch â'r Tîm Parcio i drafod defnyddio ardaloedd parcio mwy neu ddefnyddio Prif Ffordd Gerddi Sophia ar gyfer mynediad.\nGweler Rheoli Traffic\nCofiwch, oherwydd digwyddiad rheolaidd Rhedeg yn y Parc (Park Run - 600-800 o redwyr yr wythnos ar gyfartaledd), ni ellir symud cerbydau o fewn Parc Bute rhwng 09:00 a 09:45 fore Sadwrn.\nRhaid i Drefnydd y Digwyddiad sicrhau bod unrhyw ddigwyddiad sy'n ymwneud â phlant yn ystyried lles y plant sy'n cymryd rhan yn llawn a'u bod yn cydymffurfio â darpariaethau Deddf Plant 1989.\nEfallai y byddai'n ddefnyddiol nodi mewn unrhyw ddeunydd cyhoeddusrwydd p’un ai yw digwyddiad yn addas ar gyfer plant ai peidio, a yw'n ofynnol iddynt fod yng nghwmni oedolyn, neu os na chaniateir mynediad i blant o dan oedran penodol.\nGweler Gwrthdaro â digwyddiadau/lleoliadau eraill yng nghanol y ddinas yn y canllawiau sy'n benodol i safle.\nMae gan rai o'n mannau digwyddiadau gyflenwadau pŵer ar y safle (gweler canllawiau sy'n benodol i safle) a gall Trefnydd y Digwyddiad ofyn am ddefnyddio pŵer ar y safle drwy'r ffurflen gais.\nDaw digwyddiadau o dan ofynion BS7909 Systemau Trydanol Dros Dro ar gyfer Digwyddiadau.\nMae'n ofynnol i Drefnydd y Digwyddiad enwebu rhywun i rôl yr Uwch Berson Cyfrifol (UBC) ar gyfer y gosodiad trydanol. Dylai'r person enwebedig fod yn gyfrifol am adolygu gosodiadau, cydymffurfio â safonau a choladu'r holl dystysgrifau gofynnol. Dylai'r person enwebedig gael ei hysbysu'n glir o'i gyfrifoldeb a bod yn gwbl ymwybodol ohono.\nBydd angen i chi roi enw a manylion cyswllt symudol eich person enwebedig a chadarnhau eu bod wedi’u cofrestru gyda NICEIC neu ECA yn Rhan 2 eich ffurflen gais.\nDylid archwilio, profi ac ardystio gosodiadau trydanol yn unol â gofynion BS7909 a chyhoeddi'r tystysgrifau perthnasol. Byddai'r Awdurdod yn disgwyl i’r arolygiad, y profion a'r ardystiad gael eu cynnal gan gontractwr trydanol sydd wedi'i gofrestru ar hyn o bryd gyda NICEIC (Contractwr Cymeradwy) neu'r ECA (Cynllun Aelodau Cofrestredig ar gyfer Gwaith Gosod Trydanol). Bydd y tystysgrifau ar gael i'w hadolygu cyn i'r digwyddiad agor.\nBydd y digwyddiad hwn yn gofyn am osod goleuadau argyfwng a ddarperir yn unol â gofynion BS5266.\nDylai fod gan bob uned arlwyo, uned far, uned/caban cynhyrchu, ac uned doiledau sydd â gosodiadau trydanol sefydlog dystysgrif prawf trydanol gyfredol. Ni ddylid cysylltu unedau heb ardystiad o'r fath â'r system drydanol na’u tynnu o'u defnydd cyn i'r digwyddiad ddechrau. Fel arall, gall y Sefydliad Digwyddiadau drefnu bod adroddiad cyflwr cyfnodol BS7671 addas yn cael ei gynnal a bydd y gosodiad yn dderbyniol os caiff ei ystyried yn foddhaol.\nNid yw Cyngor Caerdydd yn caniatáu defnyddio generaduron petrol mewn Digwyddiadau.\nBydd pob generadur yn defnyddio tanwydd diesel ac yn cael ei gynnal a’i gadw’n briodol.\nMae’r Cyngor yn cadw’r hawl i gau unrhyw eneradur er budd diogelwch y cyhoedd neu os yw’r generadur yn achosi lefelau annerbyniol o sŵn neu lygredd aer.\nTrefnydd y Digwyddiad sy'n gyfrifol am sicrhau bod y generaduron a’r goleuadau tŵr yn cael eu diogelu gan ffensys math heras neu rwystrau torfol a bod hysbysiadau rhybuddio'n cael eu harddangos am resymau diogelwch.\nBydd strwythurau, llwyfannau, sgriniau ac ati’n cael eu clymu yn y ddaear yn ôl y gofyn.\nBydd yr holl offer trydanol a gaiff eu defnyddio yn y digwyddiad yn destun trefn arolygu a phrofi (y cyfeirir atynt gynt fel profion PAT) a byddant yn cael eu harchwilio'n gorfforol am ddiffygion cyn eu defnyddio. Mae hyn yn cynnwys yr holl offer a ddygir i'r safle gan unrhyw bartïon allanol. Ceir canllawiau ar gyfer hyn yn y Cod Ymarfer ar gyfer Arolygu a Phrofi Cyfarpar Trydanol mewn Gwasanaethau 4ydd Argraffiad fel y'i cyhoeddwyd gan yr IET. Argymhellir darparu adnoddau i adolygu offer a ddygir i'r safle cyn gynted â phosibl, cyn dechrau ei ddefnyddio. Dylai'r holl gyfarpar gael ei adolygu'n weledol gan ddefnyddwyr cyn ei ddefnyddio a lle caiff ei ddifrodi ei dynnu o'r gwasanaeth.\nBydd pob cebl yn cael ei lwybro yn y fath fodd fel nad yw’n gallu achosi baglu, a'i ddiogelu rhag difrod effaith yn ôl y gofyn.\nNi chaniateir defnyddio canghennau coed i godi na chynnal ceblau.\nNi fydd unrhyw geblau trydanol yn cael eu tyrchu i’r ddaear oni bai bod rheolwr y digwyddiad neu oruchwylydd y safle yn rhoi caniatâd o flaen llaw ac os rhoddir caniatâd, dylid marcio llwybr y ceblau hyn ar yr wyneb gyda marciwr chwistrell lliw amlwg.\nBydd ceblau a osodir ar hyd yr arwyneb yn cael eu gorchuddio fel nad ydynt yn peri perygl o faglu.\nRhaid tynnu’r holl geblau trydanol ar ôl cwblhau’r digwyddiad.\nRhaid i’r holl offer fod yn addas at y diben a bod â sgôr IP addas ar gyfer y defnydd a fwriedir?\nDylai pob cylched terfynol gael ei diogelu gan rodenni 30m.\nMae'r holl osodiadau trydanol a adeiladwyd ar y safle sy'n gofyn am derfynu ceblau i fwrdd dosbarthu neu ategolyn arall, gan gynnwys cysylltu unedau goleuo ac ati, yn dod o fewn gofynion BS7671 a byddant yn cael eu harchwilio, eu profi a'u hardystio yn unol â'r safon hon ac nid BS7909. Mae hyn hefyd yn berthnasol i offer plygio a chwarae sy'n cael ei ddatgymalu a'i ailosod ar y safle yn ystod y broses osod.\nBydd gan unrhyw reidiau ffair Dystysgrif ADIPS gyfredol. Deëllir nad oes bwriad i gynnwys teithiau o'r fath yn y digwyddiad hwn.\nOs yw'r digwyddiad yn defnyddio unrhyw gyflenwad pŵer sefydlog, bydd Trefnydd y Digwyddiad yn sicrhau bod gan y gosodiad dystysgrif prawf gyfredol a bod unrhyw eitemau C1, C2 ac FI a nodwyd wedi'u cywiro.\nMae’r dystysgrif prawf trydanol gyfredol ar gyfer Gerddi Sophia ar gael yma.\nMae Trefnydd y Digwyddiad yn ymrwymo i ad-dalu cost y trydan a ddefnyddia, sydd y tu hwnt i’r maint a gwmpesir gan bolisi “defnydd teg” y Cyngor oni chytunir fel arall yn ysgrifenedig.\nMae'r 500 kWh cyntaf yn gynhwysol yn eich ffi logi; codir tâl o\n£0.105 y kWh (ar adeg cyhoeddi) am ddefnydd sydd y tu hwnt i hyn ynghyd â ffi weinyddol safonol o £25.\nBydd angen i ddarlleniadau mesuryddion gael eu cymryd cyn ac ar ôl y digwyddiad gan Oruchwyliwr y Safle. Bydd hyn yn cael ei anfonebu ar ôl eich digwyddiad ar y gyfradd briodol, os bydd angen.\nGweler Gwybodaeth benodol am y safle\nDylai digwyddiadau llai roi gwybod am nifer y generaduron ar y safle a'u capasiti cyflenwi enwebedig.\nDylai rhestr o offer trydanol (gan gynnwys eu sgoriau pŵer ampiau unigol) fod ar gael i'w harchwilio yn ystod ymweliad safle’r ELP.\nRhaid i berson enwebedig sydd â gwybodaeth, profiad a chymwysterau addas oruchwylio unrhyw osodiadau trydanol. Dylai'r person enwebedig gael ei hysbysu'n glir o'i gyfrifoldeb a bod yn gwbl ymwybodol ohono.\nTrefnydd y Digwyddiad sy'n gyfrifol am sicrhau bod y generaduron a’r yn cael eu diogelu gan ffensys math heras neu rwystrau torfol a bod hysbysiadau rhybuddio'n cael eu harddangos am resymau diogelwch.\nGweler Reidiau Ffair\nGweler Cyfarpar Gwynt\nRhaid i Drefnydd y Digwyddiad sicrhau bod digon o finiau a sgipiau ar gael ar gyfer y digwyddiad.\nRhaid gorchuddio pob cynhwysydd gwastraff, gan gynnwys unrhyw sgipiau os cânt eu gadael heb eu goruchwylio, i atal bywyd gwyllt fel adar a gwiwerod rhag ymosod.\nNi ddylid gadael bagiau sbwriel allan mewn parc i'w casglu y diwrnod wedyn gan y byddant yn cael eu rhwygo ar agor gan fywyd gwyllt dros nos a chaiff y cynnwys ei wasgaru. Byddai Trefnydd y Digwyddiad yn gorfod talu am unrhyw ail-lanhau angenrheidiol mewn sefyllfa o'r fath.\nSicrhewch fod unrhyw arwyddion digwyddiadau dros dro a baneri yn cael eu tynnu i lawr cyn i chi adael safle.\nDylai Trefnydd y Digwyddiad sicrhau bod cymaint o wastraff â phosibl yn cael ei ailgylchu.\nEwch i Wefan y Gwasanaeth Gwastraff Masnachol i gael rhagor o wybodaeth am y gwasanaethau y gall y Cyngor eu cynnig ar gyfer eich digwyddiad.\nGweler Rheoli Argyfyngau\nDylai pob digwyddiad sicrhau lefel briodol o ddarpariaeth i Gynllun Rheoli Traffig drwy gydol eich digwyddiad. Yn dibynnu ar raddfa neu gynllun eich digwyddiad, bydd angen lefel benodol o reoli traffig.\nMae'n ofynnol i chi fel un o amodau eich archeb, i lunio Cynllun Rheoli Traffig sy'n benodol i ddigwyddiad a chael aelod penodol o staff sy'n rheoli symudiadau cerbydau drwy bont fynediad y cerbyd bob amser rydych yn ei defnyddio.\nRhaid i chi roi enw llawn a manylion cyswllt symudol y person sydd â chyfrifoldeb cyffredinol dros reoli traffig ar y safle gan y byddant yn berson allweddol i'n Goruchwyliwr Safle gysylltu ag ef.\nNoder, gall y Cyngor ddarparu staff rheoli traffig ar gost os oes angen hyn arnoch. Nid yw rheoli traffig yn swyddogaeth a fydd yn cael ei chyflawni gan ein Goruchwylwyr Safle er y byddant yn monitro effeithiolrwydd ac yn adrodd yn ôl arsylwadau.\nBydd torri rheolau rheoli traffig y safle yn arwain at ddirwy o £250 fesul digwyddiad a gofnodwyd yn erbyn eich bond felly rydym yn eich cynghori'n gryf i sicrhau bod pob gyrrwr yn cael ei adnabod yn bersonol a'u bod yn llofnodi rhywbeth i gadarnhau eu bod wedi darllen a deall ein rheolau ymddygiad safle (gweler y ddolen isod).\nRhoddir gwybodaeth sy'n benodol i'r safle a fydd yn eich helpu gyda'ch Cynllun Rheoli Traffig yng Nghynllun y Cyfnod Adeiladu ar gyfer safle eich digwyddiad.\nCofiwch: Dim ond cerbydau gweithredol sy'n cael mynd i mewn i'r parc. Dylid parcio pob cerbyd personol y tu allan.\nPrif amcanion Cynllun Rheoli Traffig yw:\nDiogelu Safle'r Digwyddiad\nRheoli cerbydau digwyddiadau ar y safle\nCefnogi cerbydau gweithredol y Parc\nMynediad a phroses traffig ar y safle\nDefnyddio Arwyddion Modd Digwyddiadau\nCod Ymddygiad i yrwyr\nPolisi ar gyfer cerbydau sy’n gadael ar ôl iddi dywyllu\nGweler Codau Post Mynediad\nGweler Mynediad i safle eich digwyddiad\nGweler Adrodd am Ddigwyddiadau’n ymwneud â Bolardiau\nGweler Gofalu am y tir ym Mharciau Caerdydd\nGweler Gofalu am y coed ym Mharciau Caerdydd\nGweler Amserlen Cynhyrchiad a Cherbydau\nEin nod yw rhestru'r holl ddigwyddiadau sy'n dod i Barc Bute a Gerddi Sophia yn nghalendr y wefan.\nI'n helpu i greu rhestr gywir, rhowch y manylion canlynol i Swyddog Digwyddiadau Parc Bute:\nDyddiad ac amseroedd\n100 - 150 gair am eich digwyddiad\n2 - 3 delwedd hi-res (gan gynnwys o leiaf 1 yn llorweddol)\nCyfeiriad gwefan y sefydliad\nDolen i docyn y digwyddiad\nGallwn hefyd ymgorffori dolenni Youtube i animeiddio'r rhestrau.\nUnwaith y byddwch wedi darparu'r wybodaeth hon gallwn ei chyfieithu a'i lanlwytho i'n gwefan.\nGan fod aelodaeth o Rwydwaith Croeso Caerdydd gan Barc Bute, gallwch ychwanegu eich digwyddiad i’w rhestr ddigwyddiadau nhw. Cyflwynwch y wybodaeth yma\nRhwystrau a Ffensys\nRhaid i rwystrau a ffensys fod yn addas i'r diben a gallu gwrthsefyll y pwysau cymhwysol boed hynny gan wynt neu dorf.\nLle disgwylir pwysau gan gynulleidfa e.e. o flaen y llwyfan mewn cyngherddau pop, bydd angen rhwystr blaen llwyfan wedi'i adeiladu'n briodol.\nMae gwybodaeth fanwl ar bob safle digwyddiad ar gael:\nOs yw'r digwyddiad arfaethedig yn cynnwys siopau neu stondinau yn gwerthu bwyd, diod neu nwyddau, yna gellir ei gyfeirio at Safonau Masnach. Bydd Iechyd yr Amgylchedd hefyd am gael rhagor o wybodaeth.\nGall swyddogion Safonau Masnach fynychu'r digwyddiad i gynnal archwiliadau er mwyn sicrhau masnachu teg yn unol â'r ddeddfwriaeth ganlynol:\nDeddf Pwysau a Mesurau 1985, sy'n ei gwneud yn drosedd rhoi pwysau neu fesurau llai i gwsmeriaid\nDeddf Gwerthu Nwyddau 1979 a Deddf Cyflenwi Nwyddau a Gwasanaethau 1982, sy'n ei gwneud yn ofynnol i nwyddau gyfateb i unrhyw ddisgrifiad a roddir, o ansawdd boddhaol ac yn addas at y diben\nDeddf Hawlfraint, Dylunio a Phatentau 1988 a Deddf Nodau Masnach 1974 sy'n gosod cosbau llym i'r rhai a gollfarnwyd am werthu nwyddau ffug\nDeddf Trwyddedu 2003, sy'n gwahardd gwerthu alcohol i bobl o dan 18 oed\nDeddf Diogelwch Bwyd 1990 sy'n ei gwneud yn ofynnol i fwyd gydymffurfio â labelu a rheoliadau cyfansawdd, ac sy'n gwahardd presenoldeb unrhyw gyrff tramor.\nRheoliadau Diogelwch Cynnyrch Cyffredinol 2005, sy'n ei gwneud yn ofynnol i nwyddau traul fod yn ddiogel i'w defnyddio gan ddefnyddwyr pan gânt eu gwerthu.\nDeddf Iechyd Anifeiliaid 1981 a Deddf Lles Anifeiliaid 2006, sy'n ei gwneud yn ofynnol i anifeiliaid amaethyddol fod yn rhydd o glefydau, gyda’u symudiadau wedi’u rheoli, eu lles yn cael ei warchod, gan roi sylw arbennig i ddarparu bwyd a dŵr, digon o le, a lloches.\nEr y bydd masnachwyr unigol yn destun camau gorfodi os ydynt yn gweithredu'n anghyfreithlon, Trefnydd y Digwyddiad sy'n gyfrifol yn gyffredinol am sicrhau bod yr holl weithgareddau yn y digwyddiad yn cael eu cynnal yn unol â'r gyfraith.\nI gael rhagor o wybodaeth a chyngor, cysylltwch ag Adran Safonau Masnach y Cyngor.\nRhaid i Drefnydd y Digwyddiad sicrhau bod y safle'n cael ei adael a'r holl sbwriel wedi ei glirio ar ôl cwblhau'r digwyddiad a bydd yn gyfrifol am gasglu unrhyw sbwriel o'r lleoliad a thir cyfagos, y gellir ei briodoli'n uniongyrchol i'r digwyddiad, e.e. taflenni, poteli plastig, casys tân gwyllt ac ati.\nMae sbwriel penodol yn achosi problemau gweithredol i Wasanaeth y Parciau, er enghraifft caeadau poteli plastig a allant fynd i mewn i’r ddaear dan draed neu waith metel a adawir ar ôl wedi adeiladu ffensys neu ar ôl coelcerth a all niweidio llafnau peiriannau torri lawnt.\nEr mwyn atal difrod o'r fath, dylid gwerthu unrhyw ddiodydd mewn poteli plastig heb eu caeadau.\nNi chaniateir poteli na gwydrau gwydr oherwydd y gallant greu sbwriel peryglus.\nBydd angen i chi ddangos tystiolaeth o gynllun cadarn ar gyfer casglu sbwriel fel rhan o'ch ffurflen gais fanwl. Os aiff y Cyngor i unrhyw gostau wrth gasglu sbwriel a gynhyrchir gan eich digwyddiad bydd y costau hyn yn cael eu didynnu o'ch bond.\nEfallai y byddwch yn ystyried recriwtio gwirfoddolwyr neu gysylltu â sefydliadau lleol i'ch helpu i gasglu sbwriel. Yn y gorffennol mae grwpiau sgowtiaid lleol aC elusen Cadwch Gymru'n Daclus wedi cynorthwyo Trefnwyr Digwyddiadau i gasglu sbwriel. Os hoffech ystyried hyn ar gyfer eich digwyddiad, cysylltwch â'r sefydliadau'n uniongyrchol.\nDylid paratoi asesiad risg addas a digonol ar gyfer y gweithgaredd hwn a darparu Cyfarpar Diogelu Personol (PPE) priodol.\nGweler Rheoli Gwastraff\nStrwythurau Datgymaladwy Dros Dros\nMae digwyddiadau'n aml yn cynnwys codi strwythurau dros dro ac mae'r rhain yn cynnwys risg ac mae angen i Drefnydd y Digwyddiad eu rheoli'n briodol.\nRhaid i bob strwythur dros dro gael ei gynllunio, ei weithgynhyrchu, ei godi a'i ddatgymalu'n briodol gan gontractwyr/dylunwyr cymwys sydd ag adnoddau digonol yn unol â'r egwyddorion a nodir yn y ddogfen ganllaw "Temporary Demountable Structures" 4ydd argraffiad a gyhoeddwyd gan Sefydliad y Peirianwyr Strwythurol.\nRhaid i’r person cymwys sy’n gyfrifol am godi pob strwythur gyflwyno tystysgrif diogelwch wedi'i llofnodi (cymeradwyo) cyn y digwyddiad ar ei gyfer, sy’n dweud bod y strwythur/strwythurau wedi'u hadeiladu yn unol â'r dyluniad a'u bod yn ddiogel ac yn addas at y diben.\nDylai fod gan bob digwyddiad gynllun rheoli gwynt sy'n rhestru cyflymder uchaf y gwynt ar gyfer pob strwythur a'r camau i'w cymryd ar 60% ac 80% o uchafswm capasiti'r llwyth gwynt. Rhaid i'r cynllun gael ei fonitro gan berson cymwys yn erbyn terfynau gweithredu pob un o'r strwythurau dros dro. Rhaid cymryd camau effeithiol cyn rhagori ar unrhyw derfynau gweithredu.\nCanllawiau’r Awdurdod Gweithredol Iechyd a Diogelwch- enghreifftiau\nRhaid i strwythurau llai, sy’n cynnwys gazebos, stondinau wedi'u gorchuddio, ambarelau, arwyddion ac ati gael eu diogelu neu eu sadio’n ddigonol. Ni ddylid tanbrisio'r risg a achosir gan y strwythurau bach hyn achos gall y gwynt effeithio'n sylweddol arnynt (gwiriwch y cyflymderau gwynt cyfartalog a ragwelir a’r cyflymderau gwynt a ragwelir ar gyfer diwrnod y digwyddiad). Rydym yn disgwyl cofnod yn eich asesiad risg sy’n nodi'r risg hwn ac yn manylu ar eich mesurau lliniaru.\nAr gyfer pebyll a phebyll mawr, argymhellir bod y contractwr yn aelod o MUTA neu sefydliad cyfatebol (i gael rhagor o wybodaeth darllenwch y Canllaw Arfer Gorau Defnyddio a Gweithredu Strwythurau Ffabrig Dros Dro Datgymaladwy yn Ddiogel.\nGweler Reidiau Ffair a Difyrion\nStondinau/Llwyfannau Dros Dro\nMae angen gwneud cais i’r Adran Rheoli Adeiladu ar gyfer Stondinau / Llwyfannau Dros Dro a gaiff eu defnyddio gan 20 neu fwy o bobl, dan Adran 27 Deddf Sir De Morgannwg 1976 (mae manylion ar y wefan rheoli adeiladu).\nRhwystrau / Ffensys\nRhaid i rwystrau fod yn addas at y diben a gallu gwrthsefyll y pwysau cymhwysol boed hynny gan wynt neu bwysau torf.\nDylech wneud copïau o'r dogfennau ar gyfer eich strwythurau a dylech eu cyflwyno i’r Panel Cyswllt Digwyddiadau. Dylech gyflwyno cyfrifiadau dylunio manwl a lluniadau ar gyfer pob strwythur o flaen llaw a dylent hefyd fod ar gael i'w harchwilio ar y safle.\nEfallai y bydd angen Cynllun y Cyfnod Adeiladu .\nMae'r rhestr ganlynol yn cynnwys yr wybodaeth y bydd ei hangen ar y peiriannydd strwythurol sy'n rhan o'r Panel Cyswllt Digwyddiadau. Darperir lluniadau a chyfrifiadau dylunio manwl gan gynnwys unrhyw ofynion sadio / ffyn a'r cyflymderau gwynt mwyaf a ganiateir ar gyfer y strwythurau dros dro canlynol:\nPebyll mawr – mwy na 25m2\nLlwyfannau – mwy na 25m2\nRhwystrau – Rhwystrau blaen llwyfan, rhwystrau torf cadarn neu baneli rhwyll gyda sgrim.\nNenbontydd a Rigio – Unrhyw strwythur sydd wedi'i gynllunio i gynnal goleuadau, uchelseinyddion neu offer uchel arall.\nStrwythurau sgaffaldau e.e. llinellau cychwyn/gorffen ras, arwyddion a rampiau byrddau sglefrio\nStondinau a Llwyfannau Eistedd Cynulleidfa - Pob Un\nTyrau Llwyfan/Goleuadau – Pob Un\nUnrhyw strwythur arall – ar gais\nI gael rhagor o wybodaeth benodol am rwystrau, gweler y Canllaw Diogelwch Digwyddiadau (HSG195) a chyhoeddiad Sefydliad y Peirianwyr Strwythurol, Canllawiau Strwythurau Dros Dro Datodadwy ar gaffael, dylunio a defnyddio. (Trydydd Argraffiad) (2007).\nGall Peiriannydd Strwythurol Cyngor Caerdydd fynychu safle i gynnal arolwg gweledol ar y strwythurau dros dro a ddefnyddir yn eich digwyddiad. Mae hwn yn wasanaeth y codir tâl amdano. Mae hyd at £180 +TAW o dâl amser wedi'i gynnwys yn eich ffi llogi. Rydym yn cadw'r hawl i godi tâl arnoch am gostau yr eir iddynt sy’n uwch na’r swm hwn oherwydd methiant i ddarparu set gyflawn o ddogfennau o fewn yr amserlen y cytunwyd arni gyda'r swyddog/lleoliad Panel Cyswllt Digwyddiadau perthnasol. Dylai'r sawl sydd â chyfrifoldeb cyffredinol penodol am strwythurau dros dro fod ar gael ar gyfer y cyfarfod hwn.\nCaiff y gofynion penodol gennych chi o ran strwythurau eu cadarnhau unwaith y deellir eich cynigion penodol eich digwyddiad.\nSylwch na chaniateir newid y strwythurau a gynigioch heb ganiatâd o flaen llaw a chael y gwaith papur perthnasol. Cyfrifoldeb Trefnydd y Digwyddiad fydd diogelwch a sicrhau y bodlonir gofynion rheoleiddiol yn y pen draw.\nYn y lle cyntaf, bydd Trefnydd y Digwyddiad yn ymgynghori â Rheolwr Digwyddiadau'r Parciau ynghylch lleoliad a chyfeiriad pob system annerch cyhoeddus, seinyddion a systemau cerddoriaeth i’w defnyddio yn y digwyddiad ac i sicrhau bod y digwyddiad yn aros o fewn lefelau sŵn derbyniol.\nGofynnir i Drefnydd y Digwyddiad ddarparu pwynt cyswllt ar ddiwrnod y digwyddiad y gellir cyfeirio unrhyw gwynion a ddaw i law ato er mwyn mynd i'r afael â nhw.\nOs aiff lefelau sŵn yn uwch nag a ganiateir a chânt eu hystyried yn niwsans, bydd yn ofynnol i Drefnydd y Digwyddiad leihau'r sŵn i lefelau derbyniol, gan roi sylw arbennig i niwsans sŵn o ganlyniad uniongyrchol i’r osgled bas.\nFel rheol gyffredinol, ni chaiff lefel y sain fod yn uwch na 65 db (A), yn yr eiddo preswyl agosaf at safle'r digwyddiad.\nOs yw lefelau sŵn yn parhau i fod yn niwsans ar ôl i Drefnydd y Digwyddiad gael ei rybuddio gan Oruchwyliwr y Safle neu ar ôl iddo dderbyn rhybudd gan Is-adran Gwasanaethau Amgylcheddol y Cyngor, yna bydd ffynhonnell y sŵn yn cael ei chau.\nMewn achosion difrifol o niwsans sŵn, gellir cyflwyno hysbysiad o dan Ddeddf Diogelu'r Amgylchedd 1990 i Drefnydd y Digwyddiad. Gall hyn arwain at ddirwy o hyd at £20,000 yn cael ei rhoi gan lys, yn dilyn erlyniad llwyddiannus.\nNid yw'r Cyngor yn derbyn unrhyw gyfrifoldeb nac atebolrwydd am ganslo neu gau digwyddiad oherwydd niwsans sŵn annerbyniol.\nDim ond gyda chaniatâd y Cyngor o flaen llaw y ceir cynnal profion sain y system gerddoriaeth neu sain band a rhaid cytuno ar amser unrhyw brofion sain o flaen llaw. Dylid ystyried preswylwyr cyfagos a busnesau ac ymgynghori â nhw wrth drefnu profion sain h.y. gallai arholiadau fod yn mynd rhagddynt yn CBCDC wrth Gae Cooper ym Mharc Bute neu briodas yng Nghastell Caerdydd.\nEvent Liaison Panel\nAlison Jenkins, Secretary\nCardiff Council Licensing Dept\nHighways Licensing Enforcement\nRegulatory & Supporting Services, Cardiff County Council\nMr. Rhodri Morgan, Shared Regulatory Services\n029 20 871676\n029 2087 1022\nNi chaniateir i Drefnydd y Digwyddiad hysbysebu digwyddiadau neu leoliadau eraill drwy roi taflenni yn unrhyw barc neu le agored y Cyngor yn ystod eu cyfnod llogi. Os darganfyddir sbwriel taflenni yn ystod y cyfnod llogi bydd Trefnydd y Digwyddiad yn atebol am y gost o'i glirio yn ôl disgresiwn Rheolwr Digwyddiadau'r Parc.\nSee Website Listing\nNi chewch gynnau tân o gwbl yn y parc heb gymeradwyaeth Rheolwr Digwyddiadau'r Parciau ymlaen llaw.\nOs cewch ganiatâd, rhaid i Drefnydd y Digwyddiad sicrhau nad oes unrhyw ddifrod yn cael ei achosi i'r ddaear na'r coed a bod ffordd briodol o ddiffodd y tân yn gyfan gwbl ar gael bob amser.\nBydd yn ofynnol bod Trefnydd y Digwyddiad wedi cynnal asesiad risg tân ar gyfer y digwyddiad yn unol â'r Gorchymyn Diwygio Rheoleiddio (Diogelwch Tân) 2005.\nDefnyddio nwy LPG neu sylweddau fflamadwy\nBydd Trefnydd y Digwyddiad yn sicrhau bod yr holl ddeunyddiau fflamadwy a sylweddau eraill sy'n beryglus i iechyd yn cael eu rheoli yn unol â Rheoliadau Rheoli Sylweddau Peryglus i Iechyd 2002 (COSHH).\nBydd Trefnydd y Digwyddiad yn sicrhau bod storio a defnyddio LPG yn cydymffurfio â Chod Ymarfer Cymdeithas LPG Rhan 7 – Storio silindrau a chetris LPG llawn a gwag, a Rheoliadau Hylifau Fflamadwy Iawn a LPG 1972.\nBydd pob silindr LPG a chynwysyddion deunydd fflamadwy, llawn a gwag, yn cael eu storio yn yr awyr agored, ar dir cadarn gwastad mewn safle sy’n cael ei awyru'n dda, ac sy’n ddiogel fel na chaiff unrhyw un fynediad ato ac eithrio gweithwyr neu Asiantau medrus a chymwys.\nGellir defnyddio offer sydd wedi'i gynllunio'n benodol i'w ddefnyddio dan do gyda silindrau ar neu yn y cyfarpar, ond byddant yn cydymffurfio â gweithdrefnau gweithredu gweithgynhyrchwyr.\nGweler Asesiad Risg Tân (FRA)\nMae Parc Bute a Gerddi Sophia yn cael nifer o geisiadau drwy gydol y flwyddyn ar gyfer digwyddiadau, sydd yn aml yn digwydd ar safleoedd eraill, i ddefnyddio’r tir fel safle lansio ar gyfer tân gwyllt i ategu eu digwyddiadau.\nMae angen gwneud cais a chyflwyno dogfennau cysylltiedig ar gyfer y gweithgaredd hwn drwy'r weithdrefn arferol.\nMae ffioedd llogi yn berthnasol, sylwer mai dangosol yw’r holl brisiau a bydd ffioedd terfynol yn cael eu trafod fesul achos gyda Rheolwr Parc Bute. Bydd costau Goruchwylydd Safle, os oes angen un, yn ychwanegol at y costau a amlinellir isod.\nMAINT A MATH Y DIGWYDDIAD Tân gwyllt am lai na 10 munud Tân gwyllt yn hwy na 10 munud\nCymunedol / Nid er Elw (Dim Ffi Mynediad) Posibl negodi gyda Rheolwr Digwyddiadau'r Parciau Posibl negodi gyda Rheolwr Digwyddiadau'r Parciau\nNid er Elw gyda Ffi Mynediad/ Codi Arian elusennol Posibl negodi gyda Rheolwr Digwyddiadau'r Parciau Posibl negodi gyda Rheolwr Digwyddiadau'r Parciau\nMasnachol £1,250 £1,750\nLletygarwch / partïon preifat £1,250 £1,750\nBond – codir tâl bob amser oni bai bod risg isel iawn £500 £500\nEfallai y rhoddir caniatâd trwy negodi. Rhaid i’r gweithgaredd fod wedi’i gynnwys yn Asesiad Risg y digwyddiad\nGweler Asesiad Risg Tân\nGweler Effeithiau Arbennig Cynhyrchiad a Gweithgarwch Peryglus\nRhaid i Drefnydd y Digwyddiad gael caniatâd Rheolwr Digwyddiadau'r Parc fel rhan o'r broses archebu i ddefnyddio teganau aer.\nDdim yn dwyn pwysau\nAr gyfer strwythurau gwynt, argymhellir y dylai'r contractwr fod yn aelod o gymdeithas fasnach berthnasol (e.e. AIMODS, NAIH neu BIHA) a bod eu hoffer wedi'i archwilio o dan gynllun arolygu PIPA neu ADIPS. Rhaid bod gan unrhyw offer gwynt dystysgrif PIPA dilys gyfredol (neu dystysgrif gyfwerth gymeradwy gan yr Awdurdod Gweithredol Iechyd a Diogelwch) sy’n ddilys ar adeg y digwyddiad ynghyd ag Yswiriant Atebolrwydd Cyhoeddus digonol.\nRhaid i strwythurau gwynt gael eu diogelu'n ddigonol neu eu sadio a'u goruchwylio pan fyddant yn cael eu defnyddio.\nCyfrifoldeb gweithredwr y ffair fydd y cyflenwad Pŵer i’r reidiau onid yw Trefnydd y Digwyddiad yn cyflogi trydanwr cymwys (Gweler Pŵer). Ni ddylid cymryd pŵer o unrhyw degan gwynt i gyflenwi stondinau/stondinau/llwyfannau eraill ac ati ar y safle.\nBydd angen cytuno ar ganllawiau ar ddiogelu tir a phellter o goed – nodwch nhw ar eich cynllun safle.\nDiogelu tir / gosod ffyn\nSylwch na chaniateir newid eich teganau gwynt heb ganiatâd o flaen llaw a chael y gwaith papur perthnasol. Cyfrifoldeb Trefnydd y Digwyddiad fydd diogelwch a sicrhau y bodlonir gofynion rheoleiddiol yn y pen draw.\nRhaid i Drefnwyr Digwyddiadau sicrhau eu bod yn darparu digon o doiledau ar gyfer nifer y bobl sy'n mynychu'r digwyddiad, gan gynnwys darpariaeth ar gyfer pobl anabl a newid babanod.\nRhaid i chi hefyd sicrhau bod darpariaeth ddigonol yn cael ei gwneud ar gyfer holl staff y digwyddiad drwy eich adeilad yn ogystal â dros nos ar gyfer eich tîm diogelwch.\nDylid cytuno ar union leoliadau a threfniadau gwasanaethu drwy ymgynghori â Rheolwr Digwyddiadau Parc Bute.\nDylid marcio eich lleoliad(au) arfaethedig a nodwch y math(au) o doiledau ar eich cynllun safle.\nNI DDYLID gosod toiledau o dan neu ger y canopi o goed.\nRhaid cloi toiledau pan nad ydynt yn cael eu defnyddio.\nRhaid rhoi ffensys o amgylch toiledau i’w diogelu os cânt eu gadael ar y safle dros nos (ac nid o fewn safle caeedig y digwyddiad).\nRhaid i gyflenwyr toiledau ddarparu yswiriant atebolrwydd cyhoeddus, asesiad risg ac ati i drefnydd y digwyddiad.\nRhaid cynnwys amseroedd gollwng a chasglu yn eich Amserlen Gynhyrchu a Cherbydau.\nMae gan rai safleoedd fynediad cyfyngedig i doiledau cyhoeddus. Cyfeiriwch at bob safle digwyddiad am wybodaeth.\nGweler Ymateb i Ollyngiadau\nTraffig Digwyddiadau – Cod Ymddygiad\nMae system o reolau safle wedi'i sefydlu i helpu i baratoi Cynllun Rheoli Traffig\nGosod cyfyngiad cyflymder o 5mya\nDefnyddio’r goleuadau perygl\nIldio i gerddwyr a beicwyr.\nCadw at ffyrdd dynodedig – peidio â theithio i ardaloedd glaswelltog/ymylon\nPeidio â thorri corneli\nWrth fagio, dylid sicrhau ei bod yn ddiogel gwneud hynny a gofyn am rywun i dywys.\nDim symud cerbydau ar y safle pan fydd ar agor oni bai o dan gyfarwyddyd y goruchwyliwr\nDim ond cerbydau gweithredol sy'n cael mynd i mewn i'r parc. Dylid parcio pob cerbyd personol y tu allan\nDim parcio cyhoeddus ar y safle\nMae'n bwysig bod Marsialiaid Traffig yn deall eu rolau ac yn cael briff ar ddefnyddio'r system mynediad gyda bolardiau (safleoedd Parc Bute).\nRôl y Marsial Traffig yw cynnal system Rheoli Traffig ddiogel ac effeithiol sy'n gyfrifol am bob cerbyd p'un ai yw'r gyrrwr yn aelod o staff y digwyddiad neu'n gontractwr.\nTrefnwyr Digwyddiadau sy'n gyfrifol am eu digwyddiad iechyd a diogelwch a diogelwch defnyddwyr eraill y parc\nRhaid i Farsialiaid Traffig wisgo dillad llachar a gosod eu hunain mewn safle sy'n weladwy i yrwyr\nRhaid sefydlu cysylltiadau cyfathrebu radio rhwng yr holl staff sy'n gweithio yn y tîm rheoli traffig\nRhaid i staff aros wrth ochr y ffordd hyd nes y bydd cerbydau wedi stopio\nDylai traffig heb awdurdod fynd i mewn a gadael drwy lwybrau dynodedig/cymeradwy yn unig.\nAmserlenni manwl i'w casglu gan Reolwr y Safle yn manylu ar y cerbydau disgwyliedig sy'n dod i mewn i’r safle neu sy'n gadael.\nMae'r tywydd yn ffactor sy'n berthnasol i ddigwyddiadau a gynhelir mewn parciau a mannau agored.\nMae monitro'r tywydd yn allweddol i unrhyw ddigwyddiad awyr agored gan y gall amodau’r tywydd nid yn unig effeithio ar lwyddiant y digwyddiad, ond hefyd fod yn beryglus a rhoi mynychwyr mewn perygl posib. Gall effeithio ar ffigurau presenoldeb, sefydlogrwydd eich strwythurau, amodau'r ddaear, yn ogystal ag iechyd a diogelwch eich staff a'ch gwesteion.\nDylai Trefnwyr Digwyddiadau ei gwneud yn gyfrifoldeb arnynt i wirio rhagolygon y tywydd yn aml ar gyfer lleoliad eu digwyddiad yn y cyfnod yn arwain lan at y digwyddiad (wrth greu strwythurau’r digwyddiad ac ar ddiwrnod(au)’r digwyddiad) a gwneud y paratoadau angenrheidiol ar gyfer tywydd garw ac amodau eithafol.\nAdnabod Tywydd Garw:\nMonitro'r tywydd yw'r amddiffyniad gorau rhag tywydd garw gan ei fod yn eich galluogi i weithredu cyn i'r amodau gydio ac felly i osgoi sefyllfaoedd peryglus. Gellir defnyddio safleoedd y Swyddfa Dywydd a’r BBC i fonitro rhagolygon tywydd hirdymor a thymor byr.\nCyfrifoldeb trefnydd y digwyddiad yw cynllun rhag tywydd gwlyb ac mae Rheolwr Digwyddiadau'r Parc yn cadw’r hawl i gau'r cyfan neu ran o'r safle os nad oes cynllun effeithiol yn achos tywydd gwlyb ar waith pan fo angen. Bydd Rheolwr y Parc yn gwneud penderfyniad ar sail y peryglon i ddiogelwch y cyhoedd a’r peryglon ariannol i'r Cyngor a fyddai’n deillio o ddifrod tebygol i'r lleoliad.\nByddem yn disgwyl gweld cynlluniau wrth gefn ar gyfer y tywydd yn cael eu cynnwys yn eich asesiad risg a'ch cynlluniau gweithredol.\nGweler Diogelu'r Tir\nYmateb i Arllwysiadau\nCyn eich digwyddiad dylech ddatblygu gweithdrefnau i staff a gwirfoddolwyr eu dilyn rhag ofn y bydd mater yn codi sy'n gysylltiedig â'r parc. Yn eich dogfennau manwl, cofnodwch pwy fydd yn darparu eich Pecyn Arllwysiadau ar y safle a phwy yw'r person sy'n gyfrifol am ddefnyddio hyn os oes angen.\nGall arllwysiadau fel olew, diesel a thoiledau cemegol achosi difrod difrifol. Dylai eich cyflenwyr allu rhoi datganiad dull i chi i roi sicrwydd ynghylch y gweithdrefnau y maent yn eu hargymell ar gyfer defnyddio, storio a thrin cywir ac ati er mwyn atal arllwysiadau tanwydd, cemegau neu garthffrwd.\nYstyrir arllwysiadau fel digwyddiad llygredd boed hynny ar arwynebau caled (ffyrdd neu drac) neu feddal (glaswellt). Gall arllwysiadau deithio ar draws arwynebau caled a’u cyrydu cyn cyrraedd arwynebau meddal. Gall arllwysiadau dreiddio yn ddwfn drwy arwynebau meddal ac mae angen cloddio i gael gwared ar y problemau.\nEr mwyn osgoi llygru'r parth gwreiddiau, ni chaiff unrhyw gemegau na thanwydd ac ati eu pentyrru na'u storio o dan orchudd unrhyw goeden.. Rhaid defnyddio hambyrddau diferu o dan eneraduron.\nDyddiad ac amser adrodd\nDigwyddiad ac amser y mater (os yw'n wahanol)\nEnw'r person sy'n cofnodi’r mater:\nRhif ffôn symudol ac e-bost y sawl sy’n cofnodi'r mater\nRhowch wybod beth yw math yr arllwysiad ac amcangyfrif o faint sydd.\nTynnwch luniau sy'n dangos maint y difrod\nRhowch fanylion cyswllt unrhyw lygad-dystion\nOs oes arllwysiad ac angen gwasanaethau brys ymateb i arllwysiad arnoch yn y parc, mae Emergency Spill Clean Up (gptenvironmental.co.uk) / 01656 741 799 wedi bod o gymorth gwych i ni yn y gorffennol.\nGweler Adroddiad Digwyddiad Bolardiau\nEfallai y bydd angen i swyddogion Cyngor Caerdydd ddod i’r safle i gynnal arolygiadau:\nArolwg gweledol ar y gosodiadau trydanol\narolygiadau ar y Strwythurau Dros Dro y Gellir eu Tynnu\nGwasanaethau Rheoliadol a Rennir - Arlwyo\nGwasanaethau Rheoliadol a Rennir - Effeithiau Arbennig Cynhyrchiad a Gweithgarwch Peryglus\nCytunir ar ddyddiad ac amser y cyfarfod o flaen llaw os oes angen.\nDylai'r sawl sydd â chyfrifoldeb cyffredinol penodol am bob elfen yn y digwyddiad sy’n cael ei arolygu fod ar gael ar gyfer y cyfarfod hwn.\nRydym yn cadw'r hawl i godi tâl arnoch am gostau yr eir iddynt os na gyflwynwch set gyflawn o ddogfennau o fewn yr amserlen y cytunwyd arni gyda swyddog perthnasol y Panel Cyswllt Digwyddiadau .\nCardiff Council officers may need to attend site to undertake inspections:\nvisual survey of the electrical installations\ninspections of Temporary Demountable Structures\nShared Regulatory Services - catering\nShared Regulatory Services - Special Production Effects and Hazardous Activity\nMeeting date and time will be agreed in advance if required.\nThe person who has specific overall responsibility for each element of the event being inspected should be available for this meeting.\nWe reserve the right to charge you for costs incurred due to failure to provide a complete set of documentation within the timescale agreed with the relevant ELP officer.\nMae yswiriant atebolrwydd cyhoeddus yn rhagofyniad hanfodol ar gyfer POB digwyddiad.\nNi chaniateir i'ch digwyddiad gael ei gynnal oni bai bod tystiolaeth ddogfennol o hyn wedi'i darparu a'i chadarnhau gan Gyngor Caerdydd. Yr isafswm yswiriant sy'n ofynnol gan Gyngor Caerdydd yw £5,000,000.\nBydd Cyngor Caerdydd yn cadw'r hawl i ganslo digwyddiad, waeth pa mor bell mae wedi cyrraedd yn y broses archebu, os na ddarperir yswiriant atebolrwydd cyhoeddus digonol.\nMae'r Trefnydd Digwyddiadau yn gyfrifol am goladu copïau o'r Yswiriant Atebolrwydd Cyhoeddus sy'n ddilys ar gyfer dyddiadau'r digwyddiad o'r is - gontractwyr a chyflenwyr. Dylai fod gan unrhyw Berfformwyr a gontractir gan Drefnydd y Digwyddiad fel rhan o ddigwyddiad hefyd yswiriant atebolrwydd cyhoeddus ar wahân. Dylai hwn fod ar gael i'w archwilio ar y safle / yn ystod yr ymweliad Panel Cyswllt Digwyddiadau.\nOs ydych yn cyflogi unrhyw un mewn perthynas â'r digwyddiad, rhaid bod gennych chi Yswiriant Atebolrwydd Cyflogwr. Yr isafswm yswiriant sy'n ofynnol gan Gyngor Caerdydd yw £5,000,000. Dylai hwn fod ar gael i'w archwilio ar y safle / yn ystod yr ymweliad Panel Cyswllt Digwyddiadau.